tripathysagar/odia_wiki huggingface dataset:
ଏମାର ମଠ ଓଡ଼ିଶାର ପୁରୀରେ ଥିବା ଏକ ମଠ । ଏହା ପୁରୀରେ ଥିବା ସବୁଠାରୁ ପୁରୁଣା ମଠମାନଙ୍କ ଭିତରୁ ଗୋଟିଏ । ସନ୍ଥ ରାମାନୁଜ ପ୍ରଥମେ ସ୍ୱର୍ଗଦ୍ୱାରରେ ଛତା ପୋତି ରହିଥିଲେ । ତାପରେ ସେଠାରେ ସେ ମଠ କରିଥିଲେ । ଏହା ପରେ ବର୍ତ୍ତମାନର ଏମାର ମଠ ସ୍ଥାନରେ ଛତା ପୋତି ନିଜ ଶିଷ୍ୟଙ୍କ ସହ ରହିଲେ । ସେହି ଛତାରୁ ସେଠାରେ ଏମାର ମଠ ହେଲା । ବିବାଦୀୟ ଭାବେ, ୨୦୧୧ ମସିହାରେ ଏଠାରେ ୯୦ କୋଟି ଟଙ୍କା ମୁଲ୍ୟର ୫୨୨ଟି ରୂପା ଦଣ୍ଡି  (୧୮ କିଗ୍ରା) ମିଳିଥିଲା  । ଇତିହାସ ଶ୍ରୀଜଗନ୍ନାଥଙ୍କ ସହିତ ସମ୍ପର୍କ ଏହି ମଠ ପୁରୀ ପ୍ରସିଦ୍ଧ ଅଟେ।ଏହି ମଠରେ ଶ୍ରୀଜଗନ୍ନାଥଙ୍କ ରଥଯାତ୍ରା, ଆଡ଼ପ ବିଜେ, ହେରା ପଞ୍ଚମୀ, ନିଳାଦ୍ରୀ ବିଜେ ଦିନମାନଙ୍କରେ ପନ୍ତି ଭୋଗ କରାଯାଏ।ଏମାର ମଠରେ ଅଣସର ସମୟରେ ଚକଟା ଭୋଗ କରାଯାଇଥାଏ।ଏହି ମଠକୁ ଗୁଣ୍ଡିଚା ମନ୍ଦିରଠାରେ ସାମୟିକ ଭାବେ ପନ୍ତି ଚାଳି ନିର୍ମାଣ କରିବା ପାଇଁ ଶ୍ରୀମନ୍ଦିର ପ୍ରଶାସନ ଅନୁମତି ଦେଇଛି।ଏହି ମଠ ମହନ୍ତଙ୍କର ରଥଯାତ୍ରା ଓ ବାହୁଡା ଯାତ୍ରା ସମୟରେ ଚାମର ଓ ଆଲଟ ସେବା କରିବାର ଅଧିକାର ଅଛି। ସମ୍ପତ୍ତି ୨୦୧୧ ମସିହାରେ ଓଡ଼ିଶା ପୋଲିସ ୧୮ କିଗ୍ରା ଓଜନର ୫୨୨ଟି ରୂପା ଇଟା ଏହି ମଠରୁ ଜବତ କରିଥିଲା । ଏକ ସିନ୍ଧୁକ ଭିତରେ ବନ୍ଦ ଥିବା ରୂପା ଇଟାଗୁଡ଼ିକର ମୂଲ୍ୟ ୯୦ କୋଟି ଅଧିକ ବୋଲି ପୋଲିସ ଜଣାଇଥିଲା । ସିନ୍ଧୁକଟି ଏକ ଘର ଭିତରେ ରଖାଯାଇଥାଏ । ରୂପାସବୁ ୧୦୦ ବର୍ଷ ବା ତହିଁରୁ ଅଧିକ ପୁରୁଣା । ଇଟାମାନଙ୍କ ଉପରେ ବ୍ୟାଙ୍କକ, ସାଙ୍ଘାଇ ଓ କାନାଡ଼ା ଆଦି ଲେଖାଥିଲା । ମଠ ମହନ୍ତ ଗଦାଧର ରାମାନୁଜ ଦାସ ତାଙ୍କ ପୂର୍ବ ମହନ୍ତ ମଠରେ ଗୁପ୍ତଧନ ଥିବାର ସୂଚନା ଦେଇଥିଲେ ବୋଲି ପୋଲିସ ନିକଟରେ ଜଣାଇଥିଲେ । ଓଡ଼ିଶା ଧାର୍ମିକ ହିନ୍ଦୁ ଅଧିକାର ଆଇନ  ଦ୍ୱାରା ପରିଚାଳିତ ଓ ଏହି ଆଇନ ପରିସର ଭିତରେ ଏହି ସମ୍ପତ୍ତି ଅନ୍ତର୍ଭୁକ୍ତ ହୋଇନଥିବାରୁ ରୂପାତକ ପୋଲିସ ହେପାଜତରେ ରଖାଯାଇଥିଲା । ଉଚ୍ଛେଦ ଶ୍ରୀମନ୍ଦିରର ସୁରକ୍ଷା ଏବଂ ଭକ୍ତଙ୍କର ଦର୍ଶନ ଶୃଙ୍ଖଳିତ କରିବାକୁ ଶ୍ରୀମନ୍ଦିରର ୭୫ ମିଟର ପରିସୀମାରେ ଅବସ୍ଥାନ କରୁଥିବାରୁ ଏମାର ମଠକୁ ଅଗଷ୍ଟ ମାସ ୨୦୧୯ ମସିହାରେ ଭଙ୍ଗାଯାଇଥିଲା । ଏମାର ମଠର କାନ୍ଥବାଡ଼ ଅସୁରକ୍ଷିତ ଥିବା ଦର୍ଶାଯାଇ ଏହାକୁ ଅନ୍ୟ ଏକ ସ୍ଥାନକୁ ସ୍ଥାନାନ୍ତରଣ କରାଯିବ । ମଠ ଭାଙ୍ଗିବା ସମୟରେ ଏକ ଗୁପ୍ତ ଧାନକୋଠିର ସନ୍ଧାନ ମିଳିଥିଲା ।
କୁନ୍ନାମକୁଲାମ ଏକ ଭାରତୀୟ ପୌରପାଳିକା   ଅଟେ । ଏହା କେରଳର ଥ୍ରିସ୍ସୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୁନ୍ନାମକୁଲାମ ୧୦.୬୪୮୪ ଉତ୍ତର ଅକ୍ଷାଂଶ ଓ ୭୬.୦୭୦୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୁନ୍ନାମକୁଲାମ ସହରର ମୋଟ ଜନସଂଖ୍ୟା ୫୧୫୮୫ ଅଟେ । ସେଥି ମଧ୍ୟରୁ ୪୭.୨୯% ଜଣ ପରୁଷ ହୋଇଥିବା ବେଳେ ୫୨.୭୧% ଜଣ ନାରୀ ଅଟନ୍ତି । କୁନ୍ନାମକୁଲାମର ସାକ୍ଷରତା ହାର ୮୪.୬୧% ଅଟେ । ଏହା ଜାତୀୟ ହାରଠାରୁ ୧୯.୭୭% ପ୍ରତିଶତ କମ ଅଟେ । ସେଥିରୁ ୪୦.୭୮% ପ୍ରତିଶତ ପୁରୁଷ ଓ ୪୩.୮୩% ନାରୀ ଅଟନ୍ତି । ୧୦.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ କୁନ୍ନାମକୁଲାମର ସରକାରୀ ଭାଷା ଅଟେ ।
କାଳୀକା ଭଗବତୀ ମନ୍ଦିର, ବାଗଲୁଙ୍ଗ କାଳିକା ଭଗବତୀ ମନ୍ଦିର ଭାବରେ ମଧ୍ୟ ଜଣାଶୁଣା, ଏକ ଉଲ୍ଲେଖନୀୟ ହିନ୍ଦୁ ମନ୍ଦିର ଯାହା ପଶ୍ଚିମ ନେପାଳର ଦକ୍ଷିଣ ପୂର୍ବ ଦିଗରେ ଥିବା ବାଗଲୁଙ୍ଗ ଟାଉନରେ ଅବସ୍ଥିତ । ଏହା କାଳୀ ଗଣ୍ଡକୀ ନଦୀର    ଦକ୍ଷିଣ ତୀରରେ ଅବସ୍ଥିତ । କାଳିକା ମନ୍ଦିରରେ ଥିବା ଠାକୁରାଣୀ ଶିବଙ୍କର ପତ୍ନୀ କାଳୀ ତାଙ୍କର ଭୟଙ୍କର ରୂପରେ ପ୍ରତିଷ୍ଠିତ ହୋଇଛନ୍ତି । ଶୈବ ଅନୁଗାମୀ ଲୋକଙ୍କର ମୁଖ୍ୟ ଦେବୀମାନଙ୍କ ମଧ୍ୟରୁ କାଳିକା ଅନ୍ୟତମ । ମନ୍ଦିର ମଧ୍ୟକୁ ଯିବା ନିମନ୍ତେ ଚାରୋଟି ଦ୍ୱାର ଚାରି ଦିଗରେ ଅଛି । ମନ୍ଦିର ପରିସରରେ ଶିବ, ଲକ୍ଷ୍ମୀ ନାରାୟଣ, ରାଧା କୃଷ୍ଣଙ୍କର ଛୋଟ ଛୋଟ ମନ୍ଦିର ଅଛି । ଚୈତ୍ର ଶୁକ୍ଳପକ୍ଷର ଅଷ୍ଟମୀ ଦିନ ମନ୍ଦିରରେ ଏକ ବିରାଟ ପର୍ବ ପାଳନ କରାଯାଏ, ଓ ହଜାର ହଜାର ଭକ୍ତଙ୍କର ସେଠାରେ ସମାଗମ ହୁଏ । ସେଠାରେ ପ୍ରଦୀପ ଜଳେଇ ଭକ୍ତମାନେ ପୂଜା କରନ୍ତି ଓ ଦେବୀଙ୍କର ଆଶୀର୍ବାଦ ପାଇବା ବିଶ୍ୱାସରେ ବିବାହ କରନ୍ତି । ଅନ୍ୟ ଏକ ମୁଖ୍ୟ ପର୍ବର ନାମ ଦଶଇନ   ଯାହା ଆଶ୍ୱିନ ଶୁକ୍ଲପକ୍ଷରୁ ପୂର୍ଣ୍ଣିମା ପର୍ଯ୍ୟନ୍ତ ପାଳନ କରାଯାଏ । ଜନଶ୍ରୁତି ଅନୁସାରେ ରାଜା ମଣିମୁକୁନ୍ଦ ସେନଙ୍କ କନ୍ୟାର ପାଣିଗ୍ରହଣ କରିବା ଉପଲକ୍ଷେ ପର୍ବତ ଜିଲ୍ଲାର ରାଜା ପ୍ରତାପ ନାରାୟଣ ସିଂହ ମଲ୍ଳ ଏକ ଦେବୀ କାଳିକାଙ୍କର ମୂର୍ତ୍ତି ଯୌତୁକ ଆକାରରେ ପାଇଥିଲେ । ବିବାହ ସମ୍ପନ୍ନ ହେବା ପରେ ବରଯାତ୍ରୀମାନେ ଫେରୁଥିବା ସମୟରେ ବାଟରେ ଏକ ଜଙ୍ଗଲରେ ଆଶ୍ରା ନେଇଥିଲେ । ତା ପରଦିନ ସେହି ମୂର୍ତ୍ତିକୁ କେହି ସ୍ଥାନଚ୍ୟୁତ କରି ନ ପାରିବାରୁ ରାଜା ସେଠାରେ ଏକ ମନ୍ଦିର ତୋଳେଇ ଦେଲେ । ପରମ୍ପରା କ୍ରମେ ସେଠାରେ ଜୀବନ୍ତ ପଶୁମାନଙ୍କୁ ବଳି ଦିଆଯାଉଥିଲା । ତେର ଅପ୍ରେଲ ୨୦୧୬ ଦିନ ପାରା ବଳି ନିଷିଦ୍ଧ କରାଗଲା ଯେହେତୁ ସେମାନେ ଶାନ୍ତିର ପ୍ରତୀକ ଥିଲେ ।
ଲିମ୍ଫାଡେନୋପାଥି, ଅନ୍ୟ ନାମ ଆଡେନୋପାଥି, ରୋଗରେ ଲସିକା ଗ୍ରନ୍ଥି ଆକାର ବଢ଼ିଯାଏ । ଏହା ଶରୀରର ଗୋଟିଏ ଅଂଶରେ ହୋଇପାରେ କିମ୍ବା ବିସ୍ତୃତ ଭାବରେ ହୋଇପାରେ  ଯଦି ଲସିକା ଗ୍ରନ୍ଥି କୋମଳ ଥିଲେ ସଂକ୍ରମଣ ସମ୍ଭାବନା ଅଧିକ ଥାଏ ଓ କର୍କଟ ରୋଗ ହେବାର କମ୍ ସମ୍ଭାବନା ଥାଏ  ୩ କିମ୍ବା ୪ ସପ୍ତାହରୁ ଅଧିକ ସମୟର ବୃଦ୍ଧି ଥିଲେ ଚିନ୍ତାଜନ‌କ ହୁଏ । ଏହାର କାରଣ ମଧ୍ୟରେ ସଂକ୍ରମଣ, ଅଟୋଇମ୍ମ୍ୟୁନ ରୋଗ, କର୍କଟ, ଔଷଧ ପ୍ରତିକ୍ରିୟା ଏବଂ ଲିମ୍ଫୋପ୍ରୋଲିଫରେଟିଭ ବେମାରୀ ହୋଇପାରେ । ସଂକ୍ରମଣର କାରଣ ଜୀବାଣୁ, କବକ, ଭୂତାଣୁ,ସ୍ପାଇରୋକେଟାଲ କିମ୍ବା ପ୍ରୋଟୋଜୋଆ ହୋଇପାରେ । ଅଟୋମ୍ୟୁମ୍ୟୁନ ରୋଗରେ ଆମିଲଏଡୋସିସ୍, ସିସ୍ଟେମିକ ଲୁପସ୍ ଏରିଦେମାଟୋସସ୍ ଏବଂ ରିଉମାଟଏଡ ଆର୍ଥ୍ରାଇଟିସ୍ ଅନ୍ତର୍ଭୁକ୍ତ ହୋଇପାରେ। କର୍କଟ ରୋଗ ମଧ୍ୟରେ ଲିମ୍ଫୋମା, ଲିଉକେମିଆ ଏବଂ ମେଟାଷ୍ଟାସିସ ଅନ୍ତର୍ଭୁକ୍ତ ହୋଇପାରେ। ସେମାନଙ୍କର ମଧ୍ୟ ଅଜଣା ରହିପାରନ୍ତି  ସାଧାରଣତଃ ବୟସ୍କମାନଙ୍କ ଲସିକା ଗ୍ରନ୍ଥିଗୁଡ଼ିକ ୧ ସେମିରୁ ଛୋଟ  ଲସିକା ଗ୍ରନ୍ଥି ବାୟୋପ୍ସି କରି ରୋଗ ନିର୍ଣ୍ଣୟ ସମର୍ଥିତ କରାଯାଇପାରେ  ମୂଳ କାରଣ ଉପରେ ଏହାର ଚିକିତ୍ସା ନିର୍ଭର କରେ  ଏଗୁଡ଼ିକ ମଧ୍ୟରୁ ଅଧିକାଂଶ ବିଶେଷ ଚିନ୍ତାଜନ‌କ ନୁହେଁ ବିଶେଷତଃ ପିଲାମାନଙ୍କ କ୍ଷେତ୍ରରେ ଅଧିକାଂଶ ମାମଲା ଗମ୍ଭୀର ନୁହେଁ। ଏହି ରୋଗ ଅପେକ୍ଷାକୃତ ସାଧାରଣ ଅଟେ  ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି  ବୟସ୍କମାନଙ୍କ ଅପେକ୍ଷା ପିଲାମାନେ ଅଧିକ ପ୍ରଭାବିତ ହୁଅନ୍ତି
200  ପ୍ରସ୍ତରିକୃତ କାଠ   : ; ଗ୍ରୀକ ମୂଳଭାଷା- ମାନେ  "ପଥର"  ବା  "ଶିଳା" ; ଆକ୍ଷରିକ ଭାବେ  "ପଥର ପାଲଟି ଯାଇଥିବା କାଠ"  ସ୍ୱତନ୍ତ୍ର ପ୍ରକାରର ସ୍ଥଳଜ ଉଦ୍ଭିଦମାନଙ୍କୁ ଦିଆଯାଉଥିବା ଏକ ନାମ । ଏହା ଗଛ କିମ୍ବା ଗଛ-ଜାତୀୟ-ଉଦ୍ଭିଦ ଗୁଡିକରେ ପ୍ରିମିନେରାଲାଇଜେସନ  ଦ୍ୱାରା ପଥରରେ ପରିଣତ ହେବାର ପରିଣାମ ଅଟେ ।
ଭାରତରେ ୭୦୫ଟି ଆଦିବାସୀ ଜନଜାତିର ଅଧିବାସୀ ବାସ କରନ୍ତି ଓ ଏହି ଜନଜାତିମାନଙ୍କର ଭିନ୍ନ ଭିନ୍ନ ନୃତ୍ୟ ପରମ୍ପରା ରହିଛି । ସାନ୍ତାଳୀ ନୃତ୍ଯ ସାନ୍ତାଳ ଜନଜାତି ଭାରତର ତୃତୀୟ ବୃହତ୍ ଜନଜାତି ଓ ପଶ୍ଚିମ ବଙ୍ଗ, ଝାଡ଼ଖଣ୍ଡ, ଓଡ଼ିଶା ଓ ଆସାମରେ ବାସକରନ୍ତି  ମୋଟ ୮ ପ୍ରକାର ସାନ୍ତାଳୀ ନୃତ୍ୟ ପରମ୍ପରା ରହିଛି ଓ ପ୍ରତିଟି ନୃତ୍ୟ ଅଲଗା ଅଲଗା ପର୍ବପର୍ବାଣି ବା ବିବାହ ଆଦି ସମୟରେ ପରିବେଷଣ କରାଯାଏ । ସାନ୍ତାଳୀ ନୃତ୍ଯମାନଙ୍କରେ ବିଭିନ୍ନ ବୟସ ବର୍ଗର ପୁରୁଷ ଓ ନାରୀ ତଥା ପିଲାମାନେ ଭାଗନେଇଥାନ୍ତି ଓ ପରସ୍ପରର ହାତ ଧରି ସାମୁହିକ ଭାବେ ନାଚିବା ପ୍ରଥା ରହିଛି  ବିବାହ ସମୟରେ  "ଡଙ୍ଗ ଏନେଜ୍"  ନାଚ ପରିବେଷଣ କରାଯାଏ ଓ ସେଥିରେ  "ଡଙ୍ଗ"  ଗୀତ ଗାନକରାଯାଏ ।  "ବାହା ପରବ୍" ରେ  "ବାହା"  ଗୀତ ଗାନ କରାଯାଏ ଓ ଏଥିରେ ସାନ୍ତାଳମାନେ  "ବାହା ଏନେଜ୍"  ନାଚିଥାନ୍ତି । ଟମକ୍ ଓ ତୁମଡ଼ା ନାମକ ଦୁଇଟି ବାଜା ଓ ତିରିଓ ବଂଶୀର ଆଦି ସାନ୍ତାଳୀ ନୃତ୍ୟ ପରିବେଷଣରେ ମୁଖ୍ୟ ବାଦ୍ୟଯନ୍ତ୍ର । ଅନ୍ୟାନ୍ୟ ପ୍ରମୁଖ ସାନ୍ତାଳୀ ନାଚ ମଧ୍ୟରେ  "ଲାଙ୍ଗଡ଼େ ଏନେଜ୍"  ନାଚ ବିଭିନ୍ନ ପର୍ବପର୍ବାଣି ପାଳନ ବେଳେ,  "ଝିକା ଏନେଜ୍"   (ଲାଙ୍ଗଡ଼େ ଏନେଜ୍ ସହ ସମ୍ବନ୍ଧିତ), ଡାହାର ଏନେଜ୍  "ଡାହାର"  ଶବ୍ଦର ଅର୍ଥ ପଥ ଓ ଏହା ସାଧାରଣତଃ ରାସ୍ତା ଉପରେ ପରିବେଷଣ କରାଯାଇଥାଏ ,  "କରମ୍ ଏନେଜ୍"   (କରମ୍ ପରବ୍ ପାଳନ ସମୟର ନାଚ),  "ଦାସାଇ ଏନେଜ୍"   (କେବଳ ପୁରୁଷମାନେ ନାଚୁଥିବା ଏକ ନାଚ),  "ଦନ୍ତ ଏନେଜ୍"   (ସାମରିକ ନାଚ) ଏବଂ  "ସଡ଼ପା ଏନେଜ୍"   (କେବଳ ନାରୀମାନେ ପରିବେଷଣ କରୁଥିବା ଏକ ନାଚ) ଆଦି ଅନ୍ୟତମ  ।
ବିର୍ଲା ମନ୍ଦିର ଜୟପୁର, ଭାରତୀୟ ରାଜ୍ୟ ରାଜସ୍ଥାନର ଜୟପୁର ସହରରେ ଭାରତର ଅନନ୍ୟ ପ୍ରାନ୍ତ ପରି ଏକ ବିର୍ଲା ମନ୍ଦିର ଅବସ୍ଥିତ । ଏହି ଭବ୍ୟ ମନ୍ଦିରଟି ମୋତି ଡ଼ୁଙ୍ଗୁରୀ ପାହାଡର ପଦ ଦେଶରେ ଏକ ଉଥ୍ହିତ ସ୍ଥାନରେ ନିର୍ମିତ । ଏହାକୁ ଲକ୍ଷ୍ମୀନାରାୟଣ ମନ୍ଦିର ବୋଲି ମଧ୍ୟ କୁହାଯାଇଥାଏ । ଜୟପୁର ସହରର ମୁଖ୍ୟ ଦର୍ଶନୀୟ ସ୍ଥାନ ମଧ୍ୟରୁ ଏହା ଗୋଟିଏ । ରାତ୍ର ସମୟରେ ଆଲୋକ ମାଲାରେ ସଜ୍ଜିତ ଏହି ମନ୍ଦିର ଖୁବ ସୁନ୍ଦର ଦେଖାଯାଇଥାଏ । ଏହି ମନ୍ଦିର ୧୯୮୮ ମସିହାରେ ବିରଳ ଗ୍ରୁପଦ୍ୱାରା ନିର୍ମିତ ହେଇଥିଲା । ଭଗବାନ ବିଷ୍ଣୁଙ୍କ ଆରାଧନା ପାଇଁ ଏହା ନିର୍ମିତ । ଏଠାରେ ମାଁ ଲକ୍ଷ୍ମୀଙ୍କ ମଧ୍ୟ ଆରାଧନା ହେଇଥାଏ । ସ୍ଥାପତ୍ୟ ସମ୍ପୂର୍ଣ୍ଣ ମନ୍ଦିରଟି ଧଳା ମର୍ବଳରେ ତିଆରି ଏଇ ଏହାର ଝରକା ସମୂହରେ ରଙ୍ଗୀନ କାଚକାମ ହେଇଥିବାରୁ ରାତ୍ରରେ ଆଲୋକଦ୍ୱାରା ଏହାର ବହୁଳ ପ୍ରତିଫଳନ ଏହାକୁ ସୁନ୍ଦର କରିଥାଏ । ଅନ୍ୟ ଧର୍ମ ପ୍ରତି ସମ୍ମାନ ଏହି ମନ୍ଦିର କେବଳ ଦେବା ଦେବୀଙ୍କ ପ୍ରତିକୃତି ଣ ରହି ଏହାର ବାହାର କାନ୍ଥରେ ଖ୍ରୀଷ୍ଟ , ବୁଦ୍ଧହ , ସାକ୍ରେଟସ ଆଦି ଭିନ୍ନ ଧର୍ମର ମହାପୁରୁଷମାନଙ୍କ ପ୍ରତିକୃତି ରହିଛି । ତେଣୁ ଏହାକୁ ଆଧୁନିକ ମନ୍ଦିର କୁହାଯାଏ । ମନ୍ଦିର ଚତୁର୍ପାର୍ଶ୍ୱ ବଗିଚାଦ୍ୱାରା ଘେରି ରହିଥାଏ ।
ଗଣିତ ଓ ପ୍ରୟୋଗ ପ୍ରତିଷ୍ଠାନ  ( : ବା ), ଭୁବନେଶ୍ୱର, ଓଡ଼ିଶା ସରକାରଙ୍କଦ୍ୱାରା 1999 ମସିହାରେ ପ୍ରତିଷ୍ଠିତ ଏକ ଶିକ୍ଷା ଅନୁଷ୍ଠାନ ଅଟେ  । ଏହାର ଦୁଇଟି ମୂଳ ଉଦ୍ଦେଶ୍ୟ ହେଲା ପ୍ରୟୋଗାତ୍ମକ ଓ ଶୁଦ୍ଧ ଗଣିତଶାସ୍ତ୍ର ଉପରେ ଉଚ୍ଚତର ଗବେଷଣା ଏବଂ ଗଣିତରେ ( , ) ସ୍ନାତକୋତ୍ତର ଶିକ୍ଷା ପ୍ରଦାନ  । ଗଣିତ ବିଷୟରେ ଆଗ୍ରହ ସୃଷ୍ଟି ନିମନ୍ତେ ଏହି ଅନୁଷ୍ଠାନ ବିଭିନ୍ନ ବିଦ୍ୟାଳୟରେ ତାଲିମ କାର୍ଯ୍ୟକ୍ରମ କରିଥାଏ ଓ ଗଣିତ ଅଲମ୍ପିଆଡ  ଆୟୋଜନ ମଧ୍ୟ କରିଥାଏ । ଇତିହାସ ରାଜନୈତିକ ଇତିହାସ ପ୍ରଫେସର ବାମାଚାରଣ ଦାସ ଓଡ଼ିଶା ଗଣିତ ସଂସଦର ସଭାପତି ଥିବା ସମୟରେ ୧୯୭୫, ୧୯୭୬, ୧୯୮୧ ମସିହାରେ ଓଡ଼ିଶାରେ ଗଣିତ ପ୍ରତିଷ୍ଠାନ   ପ୍ରତିଷ୍ଠା ପାଇଁ ପ୍ରସ୍ତାବ ଗ୍ରହଣ । ପ୍ରଫେସର ଘନଶ୍ୟାମ ସାମଲ ସଭାପତି ଥିବା ସମୟରେ ଗଣିତ ପ୍ରତିଷ୍ଠାନ ସ୍ଥାପନା ପାଇଁ ଏକ ପ୍ରତିନିଧି ଦଳ ସରକାରଙ୍କୁ ଭେଟିବା ପାଇଁ ପ୍ରସ୍ତାବ ଗ୍ରହଣ । ୧୯୯୩ ମସିହାରେ ପ୍ରଫେସର ତ୍ରିବିକ୍ରମ ପତି ସଭାପତି ହେଲେ ଓ ସେ ଏହି ପଦବୀରେ ରହିଲେ ୨୦୦୧ ମସିହା ପର୍ଯ୍ୟନ୍ତ । ଓଡ଼ିଶାରେ ଗଣିତ ପ୍ରତିଷ୍ଠାନର ସ୍ଥାପନା କରିବା ପାଇଁ ସେ ଏହି ସମୟରେ ସକ୍ରିୟ ଭୂମିକା ଗ୍ରହଣ କଲେ । ମୁଖ୍ୟମନ୍ତ୍ରୀ ଶ୍ରୀଯୁକ୍ତ ଜାନକୀ ବଲ୍ଲଭ ପଟ୍ଟନାୟକ ଓ ଶ୍ରୀଯୁକ୍ତ ବିଜୁ ପଟ୍ଟନାୟକଙ୍କୁ ସେ ଏକା ଏକା ଅନେକ ଥର ସାକ୍ଷାତ କରିଛନ୍ତି । ଏକାଧିକବାର ଅନୁଷ୍ଠାନ କରିବା ପାଇଁ ପ୍ରସ୍ତୁତ କରିଛନ୍ତି । ଏହି ପ୍ରସ୍ତୁତିକରଣ ପ୍ରକ୍ରିୟା ଓ ଆଲୋଚନା ବେଳେ ଏହାର ନାମକରଣ ହେଲା ଗଣିତ ଓ ପ୍ରୟୋଗ ପ୍ରତିଷ୍ଠାନ   ଓ ଉଦ୍ଦେଶ୍ୟଗୁଡିକ ଲିପିବଦ୍ଧ ହୋଇଥିଲା ।
ଏ ଶ୍ରୀକର ପ୍ରସାଦ ଜଣେ ଜାତୀୟ ପୁରସ୍କର ପ୍ରାପ୍ତ କଥାଚିତ୍ର ସଂପାଦକ । ସେ ହିନ୍ଦୀ, ମଲାୟଲମ, ତାମିଲ, ତେଲୁଗୁ, ଇଂରାଜୀ, କନ୍ନଡ଼, ନେପାଳୀ, ପଞ୍ଜାବୀ ଓ ଓଡ଼ିଆ କଥାଚିତ୍ର ସଂପାଦନା କରନ୍ତି । ସେ ୩୫ ବର୍ଷରେ ୬୦୦ରୁ ଅଧିକ କଥାଚିତ୍ରର ସମ୍ପାଦନା କରିଛନ୍ତି । ସେ ଅନେକ ଫିଲ୍ମ ଫେୟାର ପୁରସ୍କାର ସହିତ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଛନ୍ତି । ଏକାଧିକ ଭାରତୀୟ ଭାଷାର ଚଳଚ୍ଚିତ୍ରରେ କାମ କରିଥିବାରୁ ୨୦୧୩ ମସିହାରେ ସେ ଲିମ୍‌କା ବୁକ୍ ଅଫ୍ ରେକର୍ଡ଼ସ୍‌ରେ ସ୍ଥାନିତ ହୋଇଥିଲେ । ସେ ସର୍ବାଧିକ ଭାଷାରେ ସମ୍ପାଦନା କରି ଏହି ରେକର୍ଡ଼ କରିଛନ୍ତି । ସେ ୧୭ଟି ଭାଷାର କଥାଚିତ୍ରରେ ସମ୍ପାଦକ ଭାବରେ କାମ କରିଛନ୍ତି ।
ମଦନ ମୋହନ ପଟ୍ଟନାୟକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ମଦନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ତିନିଥର କାର୍ଯ୍ୟ କରିଥିଲେ । ୧୯୪୬ ମସିହାର ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାରେ ସେ ଉତ୍ତର ଯାଜପୁରରୁ ନିର୍ବାଚିତ ହୋଇଥିଲେ ଏବଂ ପରେ ଭାରତ ସ୍ୱାଧୀନ ହେବାପରେ ୧୯୫୭ ମସିହାରେ ଧର୍ମଶାଳା ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଯାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ମଦନ ମୋହନ ପଟ୍ଟନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।
ଆଲ୍‌ବିସରସ   : ;ମାନେ  "   "  ପ୍ରଥମେ ଡାଇନୋସର ବଂଶର ଜୀବ ବୋଲି ମନେ କରାଯାଉଥିଲା କିନ୍ତୁ ବର୍ତ୍ତମାନ ଏହା ଅଣ-ଡାଇନୋସରୀୟ  ଆର୍କୋସରସ ବୋଲି ଗ୍ରହଣ କରାଯାଇଛି ।
ସୁଚାରୁ ଦେବୀ  (୯ ଅକ୍ଟୋବର ୧୮୭୪ - ୧୪ ଡିସେମ୍ବର ୧୯୫୯) ଭାରତର ମୟୂରଭଞ୍ଜ ରାଜ୍ୟର ମହାରାଣୀ ଥିଲେ । ପ୍ରାରମ୍ଭିକ ଜୀବନ ସୁଚାରୁ ଦେବୀ ଏକ ବଙ୍ଗାଳୀ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ସେ କଲିକତାର ବ୍ରହ୍ମ ସମାଜ ସଂସ୍କାରକ ମହର୍ଷି କେଶବ ଚନ୍ଦ୍ର ସେନଙ୍କ ଝିଅ ଥିଲେ । ସେ ୧୯୦୪ ମସିହାରେ ମୟୂରଭଞ୍ଜ ରାଜ୍ୟର ମହାରାଜା ଶ୍ରୀରାମ ଚନ୍ଦ୍ର ଭଞ୍ଜଦେଓ  ୧୮୭୧ ୧୯୧୨ ଙ୍କୁ ବିବାହ କରିଥିଲେ । ମହାରାଜାଙ୍କ ପ୍ରଥମ ପତ୍ନୀଙ୍କ ମୃତ୍ୟୁ ପରେ ଏହା ତାଙ୍କର ଦ୍ୱିତୀୟ ବିବାହ ଥିଲା । ତାଙ୍କର ଗୋଟିଏ ପୁଅ ଏବଂ ଦୁଇ ଝିଅ ଥିଲେ । ସେମାନଙ୍କର ଏକମାତ୍ର ପୁତ୍ର ମହାରାଜ କୁମାର ଧ୍ରୁବେନ୍ଦ୍ର ଭଞ୍ଜ ଦେଓ  ୧୯୦୮ ୧୯୪୫  ଜଣେ ରୟାଲ ବାୟୁସେନା ପାଇଲଟ ଥିଲେ, ଯିଏ ଦ୍ୱିତୀୟ ବିଶ୍ୱଯୁଦ୍ଧ ସମୟରେ ମୃତ୍ୟୁ ବରଣ କରିଥିଲେ । ସେ ତାଙ୍କ ଜୀବନର ଏକ ପ୍ରମୁଖ ଅଂଶ ମୟୂରଭଞ୍ଜ ପ୍ରାସାଦରେ ଅତିବାହିତ କରିଥିଲେ, ଯାହା ମୟୂରଭଞ୍ଜ ରାଜ୍ୟ ଶାସକଙ୍କ ରାଜଧାନୀ ଥିଲା । ତାଙ୍କ ସ୍ୱାମୀ ମୟୂରଭଞ୍ଜର ମହାରାଜା ଶିଲଂଠାରେ ଏକ ପାର୍ବତ୍ୟ ପଞ୍ଚାୟତ ନିର୍ମାଣ କରିଥିଲେ, ଯେଉଁଠାରେ ସେ ତାଙ୍କର ଗ୍ରୀଷ୍ମ ସମୟ ଅତିବାହିତ କରିଥିଲେ ଏବଂ ରବୀନ୍ଦ୍ରନାଥ ଠାକୁର ସେଠାରେ ଅତିଥି ଭାବରେ କିଛି ଥର ପରିଦର୍ଶନ କରିଥିଲେ । ଏହି ଘର ମୟୂରଭଞ୍ଜ ପ୍ରାସାଦ ଭାବରେ ଲୋକପ୍ରିୟ ଅଟେ ଯାହା ବର୍ତ୍ତମାନ ଉତ୍ତର ପୂର୍ବାଞ୍ଚଳ ହିଲ୍ ବିଶ୍ୱବିଦ୍ୟାଳୟ   କ୍ୟାମ୍ପସର ଏକ ଅଂଶ । ସେ ଏବଂ ତାଙ୍କ ଭଉଣୀ, କୋଚ୍ ବିହାରର ମହାରାଣୀ ସୁନୀତି ଦେବୀ ସେମାନଙ୍କର ସୁନ୍ଦର ପୋଷାକ ଶୈଳୀ ପାଇଁ ବେଶ୍ ପରିଚିତ ଥିଲେ । ଉଲ୍ଲେଖନୀୟ କାର୍ଯ୍ୟ ସେ ଏବଂ ତାଙ୍କ ଭଉଣୀ ସୁନୀତି ଦେବୀ ୧୯୦୮ ମସିହାରେ ଦାର୍ଜିଲିଂରେ ମହାରାଣୀ ବାଳିକା ଉଚ୍ଚ ବିଦ୍ୟାଳୟର ପ୍ରତିଷ୍ଠା କରିଥିଲେ । ୧୯୩୧ ମସିହାରେ ମହାରାଣୀ ସୁଚାରୁ ଦେବୀ ବଙ୍ଗଳା ମହିଳା ଶିକ୍ଷା ଲିଗ୍‌ର ସଭାପତି ଭାବରେ ନିର୍ବାଚିତ ହୋଇଥିଲେ । ୧୯୩୨ ମସିହାରେ ତାଙ୍କ ଭଉଣୀ ସୁନୀତି ଦେବୀଙ୍କର ହଠାତ୍ ମୃତ୍ୟୁ ପରେ ସେ ଅଖିଳ ବେଙ୍ଗଲ ମହିଳା ସଂଘର ସଭାପତି ଭାବରେ ନିର୍ବାଚିତ ହୋଇଥିଲେ । କଲିକତାରେ ସେ ତାଙ୍କ ସମସାମୟିକ ଚାରୁଲତା ମୁଖାର୍ଜୀ, ସରୋଜ ନଳିନୀ ଦତ୍ତ, ଟି.ଆର. ନେଲି ଏବଂ ସୁନୀତି ଦେବୀଙ୍କ ପରି ଜଣେ ମହିଳା ଅଧିକାର କର୍ମୀ ଭାବରେ ଜଣାଶୁଣା ଥିଲେ । ମୃତ୍ୟୁ ୧୯୫୯ ମସିହାର ଡିସେମ୍ବର ୧୪ ତାରିଖରେ ସେ କଲିକତାଠାରେ ମୃତ୍ୟୁ ବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୫ ବର୍ଷ ବୟସ ହୋଇଥିଲା ।
ଦାଶରଥୀ ବେହେରା  (ଜନ୍ମ: ୧ ଜୁଲାଇ ୧୯୬୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦାଶରଥୀ ବେହେରା ୧୯୬୫ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନକୁଳ ବେହେରା । ରାଜନୈତିକ ଜୀବନ ଦାଶରଥୀ ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ଥରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ନୋବେଲିଅମ ହେଉଛି ଏକ କୃତିମ ଭାବେ ସଂଶ୍ଳେଷଣ କରାଯାଇଥିବା ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୧୦୨ ।
ଉରସୋଡିଅକ୍ସିକୋଲିକ ଅମ୍ଳ  (ଇଂରାଜୀ ଭାଷାରେ  , ଯାହାକୁ ମଧ୍ୟ କୁହାଯାଏ) ଏକ ପ୍ରାକୃତିକ ଭାବରେ ତିଆରି ହେଉଥିବା ପିତ୍ତ ଅମ୍ଳ ଯାହା ଯକୃତ ଓ ପିତ୍ତ ନଳୀର କେତେକ ରୋଗର ଚିକିତ୍ସା ନିମନ୍ତେ ବ୍ୟବହୃତ ହୁଏ  । ଏଥିରେ ପ୍ରାଥମିକ ବିଲିଆରି ସିରୋସିସ୍ ବା କୋଲାଞ୍ଜାଇଟିସ ରୋଗର ଚିକିତ୍ସା ଏବଂ ପିତାସ୍ମରୀ ରୋକିବା କିମ୍ବା ଭାଙ୍ଗିବା ନିମନ୍ତେ ବ୍ୟବ‌ହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା ଏବଂ ଫିକା ମଳ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ବାନ୍ତି ଏବଂ ଦାଗ ରାସ ଅନ୍ତର୍ଭୁକ୍ତ ହୋଇପାରେ । ଅଳ୍ପ ସଂଖ୍ୟକ ଗର୍ଭଧାରଣରେ ବ୍ୟବହାର ପରେ ଏହା ଅପେକ୍ଷାକୃତ ନିରାପଦ ମନେହୁଏ । ଶରୀରରେ ଉର୍ସୋଡୋକ୍ସିଚୋଲିକ୍ ଏସିଡ୍ ସାଧାରଣତଃ ଅଳ୍ପ ପରିମାଣରେ ଦେଖାଯାଏ । କୋଲେଷ୍ଟ୍ରଲ୍ର ମୁକ୍ତି ଏବଂ ଗ୍ରହଣକୁ ଅବରୋଧ କରି ଏହା ଆଂଶିକ ଭାବରେ କାମ କରିବ ବୋଲି ବିଶ୍ୱାସ କରାଯାଏ। ୧୯୮୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଉରସୋଡିଅକ୍ସିକୋଲିକ ଅମ୍ଳ ଅନୁମୋଦିତ ହୋଇଥିଲା । ଭାଲୁ ପିତ୍ତରେ ଏହା ଥିବା ଦେଖାଯାଇଥିଲା । ଏହା ଏକ ସାଧାରଣ ଔଷଧଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦୦ ମିଗ୍ରା ୧୦୦ ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ  ୫୦ ଥିବାବେଳେ ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୧୮୦ ଡଲାର୍ ।
ଡୋଲ୍ୟୁଟଗ୍ରାଭିର ବା ଡିଆଇଜି  (ଇଂରାଜୀ ଭାଷାରେ / ), ଏକ ବିକ୍ରୟ ନାମ ଟିଭିକେ  ଏକ ଆଣ୍ଟିରେଟ୍ରୋଭାଇରାଲ ଔଷଧ   ଯାହା ଅନ୍ୟାନ୍ୟ ଔଷଧମାନଙ୍କ ସ‌ହିତ ମିଶେଇ ଏଚଆଇଭି/ଏଡସ ରୋଗର ଚିକିତ୍ସାରେ ଦିଆଯାଏ । ସଂସ୍ପର୍ଶ ପ୍ରତିଷେଧ   ଭାବରେ ମଧ୍ୟ ଏହା ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା ସମସ୍ୟା, ଥକ୍କା ଅନୁଭବ, ତରଳ ଝାଡ଼ା, ଅଧିକ ରକ୍ତ ଶର୍କରା ଓ ମୁଣ୍ଡବିନ୍ଧା ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଯକୃତ ସମସ୍ୟା   ଓ ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଭୁତାଣୁ ରେପ୍ଲିକେସନ   ନିମନ୍ତେ ଆବଶ୍ୟକ ହେଉଥିବା ଏଚଆଇଭି ଇଣ୍ଟେଗ୍ରେଜକୁ   ଡୋଲ୍ୟୁଟଗ୍ରାଭିର ଏକ ଏଚଆଇଭି ଇଣ୍ଟେଗ୍ରେଜ ସ୍ଟ୍ରାଣ୍ଡ ଟ୍ରାନସଫର ଇନହିବିଟର   ଭାବରେ ଅବରୋଧ କରି କାର୍ଯ୍ୟକ୍ଷମ ହୁଏ । ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଡୋଲ୍ୟୁଟଗ୍ରାଭିର ସନ ୨୦୧୩ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ସନ ୨୦୧୫ରେ ଏକ ମାସର ଖର୍ଚ୍ଚ ପ୍ରାୟ ୪୯୯ ପାଉଣ୍ଡ ଥିଲା ।
ଲିନ୍ଥୋଇଙ୍ଗାମ୍ବି  "ଲିନ"  ଲଲୈଶରାମ ଜଣେ ଭାରତୀୟ ମଡେଲ, ଅଭିନେତ୍ରୀ ଏବଂ ମଣିପୁରର ବ୍ୟବସାୟୀ । ସେ ମୁମ୍ବାଇରେ ଅବସ୍ଥାପିତ ଭାରତୀୟ ମଡେଲିଂ ଏଜେନ୍ସି ଇଲାଇଟ‌ଦ୍ୱାରା ପ୍ରଥମ କରି ମଡେଲିଂ ଦୁନିଆରେ କାମ କରିଥିଲେ ଏବଂ ଇଣ୍ଡିଆ ଫ୍ୟାଶନ ଉଇକ୍, ନ୍ୟୁୟର୍କ ବ୍ରାଇଡାଲ ଉଇକ୍ ଭଳି ଫ୍ୟାଶନ କାର୍ଯ୍ୟକ୍ରମରେ ନିୟମିତ ଭାବରେ କାମ କରିଥିଲେ । ସେ ଭାରତ ତଥା ଭାରତ ବାହାରେ ପ୍ରଦର୍ଶିତ ବିଭିନ୍ନ ଦୂରଦର୍ଶନ ବିଜ୍ଞାପନ ଓ ମୁଦ୍ରିତ ମିଡ଼ିଆର ବିଜ୍ଞାପନରେ କାମ କରନ୍ତି । ପେଷା ଲିନ ଲୈଶରାମ ପ୍ରଥମେ ଶାହାରୁଖ ଖାଁଙ୍କ ଅଭିନୀତ ଓମ୍ ଶାନ୍ତି ଓମ୍ରେ ଜଣେ ଅତିରିକ୍ତ କଳାକାର ଭାବରେ କାମ କରିଥିଲେ । ସେ ନ୍ୟୁୟର୍କ ଭିତ୍ତିକ ଅଳଙ୍କାର ବ୍ରାଣ୍ଡ, ଓଜୋରୋ ଗହଣାର ବ୍ରାଣ୍ଡ ଆମ୍ବାସଡ଼ର ଥିଲେ । ସେ ମିସ୍ ନର୍ଥ ଇଷ୍ଟରେ ନିଜ ରାଜ୍ୟକୁ ପ୍ରତିନିଧିତ୍ୱ କରିଥିଲେ ଏବଂ ୨୦୦୮ ମସିହାରେ ଶିଲଙ୍ଗରେ ଆୟୋଜିତ ହୋଇଥିବା ପ୍ରତିଯୋଗିତାରେ ପ୍ରଥମ ରନର୍ ଅପ୍ ହୋଇଥିଲେ । ସେ ରିଅଲିଟି ଟିଭି ଶୋ କିଙ୍ଗଫିସର କ୍ୟାଲେଣ୍ଡର ଗାର୍ଲରେ ଅଂଶଗ୍ରହଣ କରିବାକୁ ଯାଇଥିଲେ ଯେଉଁଠାରେ ସେ ତାଙ୍କର ବାହ୍ୟ ଚେହେରା ଏବଂ ଆଥଲେଟିକ୍ ଶରୀର ଗଠନ ଯୋଗୁଁ ପ୍ରଶଂସିତ ହୋଇଥିଲେ । ସେ ହେଉଛନ୍ତି ପ୍ରଥମ ମଣିପୁରୀ ମଡେଲ ଯିଏକି ସ୍ୱିମ୍‌ସୁଟ୍ ପିନ୍ଧି ଜାତୀୟ ଦୂରଦର୍ଶନରେ କାମ କରିଥିଲେ, ଯାହା ପାଇଁ ତାଙ୍କ ସହରରେ ଅନେକ ବିବାଦ ସୃଷ୍ଟି ହୋଇଥିଲା । ଲୈଶରାମ ନ୍ୟୁୟର୍କରେ ରହୁଥିଲେ; ଯେଉଁଠାରେ ସେ ଏକ ପ୍ରିଣ୍ଟ୍ ଏବଂ ଫ୍ୟାଶନ୍ ମଡେଲ୍ ଥିଲେ ଏବଂ ବହୁ ନାମୀ ଫଟୋଗ୍ରାଫରଙ୍କ ସହିତ କାମ କରିଥିଲେ । ୨୦୧୪ ମସିହାରେ ସେ ଜାତୀୟ ପୁରସ୍କାର ପ୍ରାପ୍ତ ହିନ୍ଦୀ କଥାଚିତ୍ର ମେରି କମ୍‌ରେ ପ୍ରିୟଙ୍କା ଚୋପ୍ରାଙ୍କ ସହ କାମ କରିଥିଲେ । ସେ କେନି ବାସୁମାଟାରୀଙ୍କ ନିର୍ଦ୍ଦେଶିତ ଏକ କ୍ଷୁଦ୍ର ଚଳଚ୍ଚିତ୍ରରେ ଏବଂ ପ୍ରଶାନ୍ତ ନାୟାରଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଉମ୍ରିକାରେ ପ୍ରତୀକ ବବରଙ୍କ ନାୟିକା ଭୂମିକାରେ ଅଭିନୟ କରିଥିଲେ । ସେ କଙ୍ଗନା ରଣାୱତ, ଶାହିଦ କପୁର ଓ ସୈଫ ଅଲ୍ଲୀ ଖାନଙ୍କ ଅଭିନୀତ ରଙ୍ଗୁନ୍‌ରେ ଅଭିନୟ କରିଥିଲେ । ସେ ଜାମସେଦପୁରର ଟାଟା ତୀରନ୍ଦାଜ ଏକାଡେମୀରୁ ତାଲିମପ୍ରାପ୍ତ ତୀରନ୍ଦାଜ ଥିଲେ ଏବଂ ୧୯୯୮ ମସିହାରେ ଚଣ୍ଡିଗଡ଼ରେ ଅନୁଷ୍ଠିତ ନ୍ୟାସନାଲ୍ ଚମ୍ପିଆନ୍ସରେ ଭାଗ ନେଇଥିଲେ । ସେ ମାର୍ଚ୍ଚ ୨୦୧୭ରେ ଶାମୁ ସାନା ନାମକ ତାଙ୍କର ଏକ ଅଳଙ୍କାର ବ୍ୟବସାୟ ସଂସ୍ଥା ଆରମ୍ଭ କରିଥିଲେ । ବ୍ୟକ୍ତିଗତ ଜୀବନ ସେ ୨୯ ନଭେମ୍ବର ୨୦୨୩ରେ ହିନ୍ଦୀ କଥାଚିତ୍ର ଅଭିନେତା ରଣଦୀପ ହୁଡ୍ଡାଙ୍କୁ ବିବାହ କରିଥିଲେ । ସେମାନେ ପ୍ରଥମେ ମୋଟଲି ନାମକ ଥିଏଟର ଗ୍ରୁପରେ ଭେଟିଥିଲେ । ଅଭିନୀତ କଥାଚିତ୍ର ଓମ୍ ଶାନ୍ତି ଓମ୍  (୨୦୦୭) ମେରି କମ  (୨୦୧୪) ଉମ୍ରିକା  (୨୦୧୫) ରେଙ୍ଗୁନ୍  (୨୦୧୭) ଆକ୍ସନ୍  (୨୦୧୯) ଆଭେ ମାରିଆ  (୨୦୨୦; କ୍ଷୁଦ୍ର ଚଳଚ୍ଚିତ୍ର) ଜାନେ ଜାନ  (୨୦୨୩) ଲୈଶରାମ ହାଟ୍ରିକ୍ ଏବଂ ମାତ୍ରୁ କି ବିଜଲି କା ମାଣ୍ଡୋଲାରେ ଜଣେ ଅତିରିକ୍ତ କଳାକାର ଭାବରେ ଅଭିନୟ କରିଛନ୍ତି  ।
ପାପିଲୋମାଭୁତାଣୁ ସଂକ୍ରମଣ ବା ମାନବ ପାପିଲୋମାଭୁତାଣୁ ସଂକ୍ରମଣ  ଇଂରାଜୀ ଭାଷାରେ ଏକ ସଂକ୍ରାମକ ରୋଗ   ଯାହା ମାନବ ପାପିଲୋମାଭୁତାଣୁଦ୍ୱାରା  ( ବା ଏଚପିଭି/ ) ହୁଏ  । ଅଧିକାଂଶ ଏଚପିଭି ରୋଗରେ କୌଣସି ଲକ୍ଷଣ ନ ଥାଏ ଓ ସ୍ୱୟଂ ଉପଶମ ହୋଇଯାଏ । କେତେକ କ୍ଷେତ୍ରରେ ଏହା ରହି ଭାତୁଡ଼ି   ବା ପ୍ରାକ୍‌କର୍କଟ ବିକୃତିରେ   ପରିଣତ ହୁଏ । ଏହି ପ୍ରାକ୍‌କର୍କଟ ବିକୃତି ସମୟ କ୍ରମେ ଗର୍ଭଶୟ ଗ୍ରୀବା କର୍କଟ, ଯୋନୀ କର୍କଟ  , ଯୋନୀପଥ କର୍କଟ  , ଲିଙ୍ଗ କର୍କଟ  , ମଳଦ୍ୱାର କର୍କଟ  , ପାଟି ଓ ଗଳା କର୍କଟ  ( , ) ଇତ୍ୟାଦି ରୋଗ ସଙ୍କଟ ସୃଷ୍ଟି କରିପାରେ  । ପ୍ରାୟ ୭୦% ଗର୍ଭଶୟ ଗ୍ରୀବା କର୍କଟ ରୋଗ ଦୁଇ ପ୍ରକାର ଏଚପିଭି  (ଏଚପିଭି ୧୬ ଓ ଏଚପିଭି ୧୮) ଯୋଗୁ ହୁଏ  । ଅନ୍ୟାନ୍ୟ କର୍କଟ ରୋଗ ମଧ୍ୟରୁ ୬୦ରୁ ୯୦% ରୋଗ ସ‌ହିତ ଏଚପିଭି ଲିଙ୍କ ହୋଇଥାଏ । ଯୌନାଙ୍ଗ ଭାତୁଡ଼ି   ଓ ରେସପିରେଟୋରି ପାପିଲୋମାଟୋସିସ   ରୋଗମାନଙ୍କର କାରଣ ସାଧାରଣତଃ ଏଚପିଭି୬ ଓ ଏଚପିଭି୧୧ ହୋଇଥିବା ଜଣାଯାଏ । ପାପିଲୋମାଭୁତାଣୁ ପରିବାରର ୧୫୦ ଟାଇପର ଭୁତାଣୁ ମଧ୍ୟରୁ ଗୋଟିଏ ଡିଏନଏ ଭୁତାଣୁର   ନାମ ମାନବ ପାପିଲୋମାଭୁତାଣୁ ଯାହା ଯୋଗୁ ଏଚପିଭି ସଂକ୍ରମଣ ହୁଏ । ଏହି ଧରଣର ୪୦ ଟାଇପର ଭୁତାଣୁ ଯୌନ‌କ୍ରିୟାଦ୍ୱାରା ସଞ୍ଚାରିତ ହୋଇ ମଳଦ୍ୱାର ଓ ଯୌନାଙ୍ଗକୁ ସଂକ୍ରମିତ କରନ୍ତି । ନିରନ୍ତର ଏଚପିଭି ସଂକ୍ରମଣ ହେଉଥିବା ସଙ୍କଟଦାୟକ ଅବସ୍ଥାମାନଙ୍କ ନାମ ଯଥାକ୍ରମେ ଅଳ୍ପ ବୟସରେ ପ୍ରଥମ ଯୌନ ସଂଭୋଗ, ଅନେକ ଯୌନସାଥୀ, ଧୂମ୍ରପାନ ଓ ଇମ୍ମ୍ୟୁନିଟି ଅଭାବ । ସାଧାରଣତଃ ଯୋନୀପଥ ଓ ମଳଦ୍ୱାର ମାଧ୍ୟମରେ ଯୌନ ସମ୍ଭୋଗ ସମୟରେ ଚର୍ମ ଚର୍ମ ମଧ୍ୟରେ ସ୍ପର୍ଶ ଯୋଗ ଏହି ସଂକ୍ରମଣ ହୁଏ । ଗର୍ଭାବସ୍ଥାରେ ଏହି ସଂକ୍ରମଣ ମାତାଠାରୁ ଶିଶୁକୁ ସଞ୍ଚାରିତ ହୋଇପାରେ । ଟଏଲେଟ ସିଟ୍‌ଦ୍ୱାରା ଏହି ରୋଗ ବ୍ୟାପେ ନାହିଁଁ । ଏକାଧିକ ଟାଇପର ଭୁତାଣୁଦ୍ୱାରା ଲୋକ ସଂକ୍ରମିତ ହୋଇପାରେ । ଏଚପିଭି କେବଳ ମଣିଷକୁ ଆକ୍ରମଣ କରେ । ଏଚପିଭି ଟିକା   ଅଧିକାଂଶ ଟାଇପର ଏଚପିଭି ଭୁତାଣୁମାନଙ୍କୁ ପ୍ରତିରୋଧ କରିପାରେ । ଏହି ଟିକା ପ୍ରଭାବଶାଳୀ ହେବା ନିମନ୍ତେ ସଂକ୍ରମଣ ହେବା ପୂର୍ବରୁ ଓ ୯ରୁ ୧୩ ବର୍ଷ ବୟସ ମଧ୍ୟରେ ଦିଆଯିବା ଆବଶ୍ୟକ । ସର୍ଭାଇକାଲ କ୍ୟାନସର ସ୍କ୍ରୀନିଙ୍ଗରେ   ପାପାନିକୋଲୌ   ବା     ପରୀକ୍ଷା କରି କର୍କଟ ରୋଗକୁ ଗତି କରୁଥିବା ଅସାଧାରଣ ଜୀବକୋଷ ଓ ଆସେଟିକ ଏସିଡ   ବ୍ୟବ‌ହାର ପରେ ଜରାୟୁଗ୍ରୀବା ଦର୍ଶନ କରି ପ୍ରାକ୍‌କର୍କଟ ଚିହ୍ନି ହୁଏ । ଏହି ପ୍ରାକ୍ ଚିହ୍ନଟ ଫଳରେ ଶୀଘ୍ରାତିଶୀଘ୍ର ଚିକିତ୍ସା ଆରମ୍ଭ କଲେ ଉତ୍ତମ ଫଳ ମିଳିପାରେ । ସ୍କ୍ରୀନିଙ୍ଗ ଯୋଗୁ ବିକଶିତ ଦେଶମାନଙ୍କରେ ରୋଗ ଓ ମୃତ୍ୟୁ ସଂଖ୍ୟା ଯଥେଷ୍ଟ କମିଯାଇଛି । କ୍ରାୟୋ ଥେରାପି   ଫଳରେ ଭାତୁଡ଼ି ନିର୍ମୁଳ କରିଦିଆଯାଇପାରେ । ପୃଥିବୀରେ ଯୌନ ସଞ୍ଚାରିତ ସଂକ୍ରାମକ ରୋଗମାନଙ୍କ ମଧ୍ୟରେ ସବୁଠାରୁ ସାଧାରଣ ରୋଗ ହେଉଛି ଏଚପିଭି ରୋଗ । ଅଧିକାଂଶ ଲୋକ ଜୀବନରେ କେତେବେଳେ ହେଲେ ଏହି ରୋଗରେ ଆକ୍ରାନ୍ତ ହୁଅନ୍ତି । ପୃଥିବୀରେ ସନ ୨୦୧୨ରେ ପ୍ରାୟ ୫୨୮,୦୦୦ ନୂଆ ଗର୍ଭାଶୟ ଗ୍ରୀବା ରୋଗ ଚିହ୍ନଟ ହୋଇଥିଲା ଓ ୨୬୬,୦୦୦ ମୃତ୍ୟୁ ହୋଇଥିଲା । ଏହି ରୋଗର ୮୫% କେବଳ ବିକାଶଶୀଳ ଦେଶମାନଙ୍କରେ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ଏଚପିଭି ଯୋଗୁ ପ୍ରତିବର୍ଷ ୨୭,୦୦୦ କର୍କଟ ରୋଗ ହେଉଛି । ଯୌନ‌କ୍ରିୟା ସକ୍ରିୟ ବୟସ୍କ ଲୋକଙ୍କ ମଧ୍ୟରୁ ୧% ଲୋକଙ୍କର ଯୌନାଙ୍ଗ ଭାତୁଡ଼ି ହୁଏ । ପୁରାତନ ଗ୍ରୀସ୍ ଦେଶ ସମୟରୁ ଭାତୁଡ଼ି କେଶ୍‌ମାନଙ୍କର ବର୍ଣ୍ଣନା ଥିବା ବେଳେ ସେମାନଙ୍କର ଭୁତାଣୁ ସମ୍ବନ୍ଧ ସନ ୧୯୦୭ରେ ଆବିଷ୍କୃତ ହୋଇଥିଲା ।
କ୍ଷୀରୋଦ ଦାସ  (ଜନ୍ମ : ୧୫ ଅକ୍ଟୋବର ୧୯୬୫) ଜଣେ ଓଡ଼ିଆ ସାହିତ୍ୟିକ  । ସେ ଉଭୟ ଗଳ୍ପ ଓ ଉପନ୍ୟାସ ରଚନା କରନ୍ତି । ବ୍ୟକ୍ତିଗତ ଜୀବନ କ୍ଷୀରୋଦ ୧୯୬୫ ମସିହା ଅକ୍ଟୋବର ମାସ ୧୫ତାରିଖ ଦିନ ଜଗତସିଂହପୁର ଜିଲ୍ଲାର ପଣ୍ଡୁଆଠାରେ ଜନ୍ମଗ୍ରହଣ କରିଥିଲେ । ସାହିତ୍ୟ ସର୍ଜନା କ୍ଷୀରୋଦଙ୍କର ପ୍ରଥମ ଗଳ୍ପ ଯନ୍ତ୍ରଣା ଧରିତ୍ରୀ ଖବରକାଗଜରେ ପ୍ରକାଶ ପାଇଥିଲା ।
ୱେନଗଙ୍ଗା ନଦୀ  ( : ) ଏକ ଭାରତୀୟ ନଦୀ  । ଏହା ମଧ୍ୟ ପ୍ରଦେଶର ସାତପୁରା ପର୍ବତମାଳାର ଦକ୍ଷିଣ ଢାଲୁ ଅଞ୍ଚଳରେ ସିଓନି ଜିଲ୍ଲାର ମୁଣ୍ଡରା ଗ୍ରାମରୁ 12 କିଲୋମିଟର ଦୂରରୁ ନିର୍ଗତ ହୋଇ ଦକ୍ଷିଣ ଦିଗରେ ମଧ୍ୟପ୍ରଦେଶ ଓ ମହାରାଷ୍ଟ୍ର ରାଜ୍ୟକୁ ସର୍ପିଳ ଭାବରେ ୫୭୯ କିଲୋମିଟର ଯାଏ ପ୍ରବାହିତ ହୁଏ । ଏହା ୱାର୍ଦ୍ଧା ନଦୀସହିତ ମିଳିତ ହେଇ ପ୍ରାଣହିତ ନଦୀ ନାମରେ ତେଲେଙ୍ଗନା ରାଜ୍ୟର କାଳେଶ୍ୱରମଠାରେ ଗୋଦାବରୀ ସହ ମିଳିତ ହେବା ଯାଏ ପ୍ରବାହିତ ହୁଏ । ଏହି ନଦୀ ପ୍ରବଳ ବେଗରେ ପ୍ରବାହିତ ହେବା ସହ ଏହାର କୁଳବନ୍ଧ ବହୁତ ଉଚ୍ଚରେ , ସ୍ଥାନ ବିଶେଷରେ 10ରୁ 15 ମିଟର ହେଇଥାଏ । ଏହା ଅନେକ ନାଳ ଓ ସ୍ରୋତରୁ ଜଳ ଧାରଣ କରି ବର୍ଷା କାଳରେ ସମତଳ ଅଞ୍ଚଳରେ ବନ୍ୟା ସୃଷ୍ଟି କରିଥାଏ । ଏହାର ମୁଖ୍ୟ ଉପନଦୀଗୁଡ଼ିକ ଗର୍ହାଭି , ଖୋବରଗଡି , କଥାନି , ଇତ୍ୟାଦି । ତଟବର୍ତ୍ତୀ ସହରସବୁ ଏହି ନଦୀ ତଟରେ ବାଲାଘାଟ, ଭଣ୍ଡାରା ମୁଖ୍ୟ ସହର ଭାବରେ ରହିଛି । ଭଣ୍ଡରା ସହରକୁ ଏହାର ବନ୍ୟା ଦାଉରୁ ରକ୍ଷ୍ୟା କରିବାକୁ ମହାରାଷ୍ଟ୍ର ସରକାର ଏହାର କୁଳ ଉଭୟ ପଟେ ଉଚ୍ଚ ବନ୍ଧ ନିର୍ମାଣ କରିବାକୁ ସ୍ଥିର କରିଛନ୍ତି । ତେବେ ଏହି ନଦୀର ଜଳ ଏହି ସହରମାନଙ୍କ ଜୀବନଧାରା କୁହାଯାଇଥାଏ । ଅନେକ ଅଞ୍ଚଳକୁ ଏଠାରୁ ପାନୀୟ ଜଳ ଯୋଗାଣ ହେଇଥାଏ । ଜଳ ପରିବହନ ଭଣ୍ଡାରାଠାରେ ପ୍ରଥମ ନଦୀ ବନ୍ଦର ସ୍ଥାପନ କରାଯାଇ ଏଠାରୁ ନଦୀ ଉପରେ ଜଳ ପରିବହନ ପାଇଁ ଯୋଜନା କାର୍ଯ୍ୟକାରୀ ହେବାକୁ ଯାଉଛି । ଉପନଦୀ ସମୂହ ଏହି ନଦୀରେ କଥାନି , ହିରରୀ , ଚନ୍ଦନ କନହନ ପରି ଉପନଦୀ ମିଳିତ ହେଇଥାଏ । କାଳ୍ପନିକ ଉପନ୍ୟାସରେ ୱେନଗଙ୍ଗା ରୂଦ୍ୟାର୍ଡ କିପଲିଙ୍ଗଙ୍କ  "ମୋଗଲି"  ନାମକ ଉପନ୍ୟାସରେ ଏହି ନଦୀର ଉଲ୍ଲେଖ ରହିଛି । ଡିସନୀଦ୍ୱାରା ନିର୍ମିତ ଫିଲ୍ମରେ ଜଙ୍ଗଲକୁ ବର୍ଷ ଧୌଟ ଜଙ୍ଗଲ ହିସାବରେ ଦେଖାଯାଇଥିଲେ ମଧ୍ୟ ପ୍ରକୃତ ୱେନଗଙ୍ଗା ଜଙ୍ଗଲ ଶୁଷ୍କ ରହିଥାଏ କାହ୍ନ ଜାତୀୟ ପାର୍କ ଏହି ନଦୀ ସନ୍ନିକଟରେ କହନା ଜାତୀୟ ପାର୍କ ରହିଛି ଓ ସେହି ପାର୍କ ଚତୁର୍ପାର୍ଶ୍ୱରେ ନିଘଞ୍ଚ ଜଙ୍ଗଲ ରହିଛି ।
ମଙ୍ଗଳେଶ୍ୱର ଶିବ ମନ୍ଦିର, ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ଭୁବନେଶ୍ୱରଠାରେ ଅବସ୍ଥିତ ଏକ ମନ୍ଦିର । ଏହାର ଅବସ୍ଥିତି - 20  14  38 " ., - 85  50  38 " .,ଠାରେ ଓ ଏହାର ଉଚ୍ଚତା ୪୫ ଫୁଟ । ଦେଉଳଟି ଚତୁର୍ଦ୍ଦଶ ଶତାବ୍ଦୀରେ ନିର୍ମିତ ହୋଇଥିବାର ନିର୍ମାଣ ଶୈଳୀରୁ ଅନୁମିତ । ବର୍ତ୍ତମାନ ଏହା ପୂଜକଙ୍କ ନିଜସ୍ୱ ମାଲିକାନାରେ ରହିଛି । ରେଖ ଓ ପୀଢ଼ ଶୈଳୀରେ ଏହାର ଗର୍ଭଗୃହ ବିମାନ ଓ ଜଗମୋହନ ନିର୍ମିତ । ଏହି ମନ୍ଦିର ପାପନାଶିନୀ କୁଣ୍ଡର ଦକ୍ଷିଣ ପାର୍ଶ୍ୱରେ ଅବସ୍ଥିତ । ଏହା ପୂର୍ବମୁହାଁ ଓ ଏଠାରେ କେବଳ ଯୋନିପୀଠ ରହିଛି । ଏହା ଭୂମିସ୍ତରରୁ ୧.୬୦ ମିଟର ତଳକୁ ରହିଛି । ଏଠାରେ ଶିବରାତ୍ରି, ସଂକ୍ରାନ୍ତି, ଜଳାଭିଷେକ ଆଦି ପାରମ୍ପରିକ ସେବା ଅନୁଷ୍ଠିତ ହେଇଥାଏ ।
ଡାହା ବାଳୁଙ୍ଗା, ୨୦୧୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପୁପିନ୍ଦର ସିଂହ । ବାପୁ ଗୋସ୍ୱାମୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଧାକର ବସନ୍ତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଓ ସୋନିଆ ଦେ ସରକାର । ହିନ୍ଦୀ କଥାଚିତ୍ର ଅଭିନେତା ଜ୍ୟାକି ଶ୍ରଫ୍ ପ୍ରଥମଥର ପାଇଁ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ବିଜୟ ମହାନ୍ତି, ଅପରାଜିତା ମହାନ୍ତି, ତନ୍ଦ୍ରା ରାୟ, ପିଣ୍ଟୁ ନନ୍ଦ, ପ୍ରଜ୍ଞା ଖଟୁଆ, ଚୌଧୁରୀ ଜୟପ୍ରକାଶ ଦାସ, ତୃପ୍ତି ସିହ୍ନା, ସରୋକ ଦାସ, ସଞ୍ଜନା ମିତ୍ର, ସୁବାଶିଷ ଶର୍ମା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବାବୁଶାନ୍- ଓମକାର ମହାନ୍ତି ସୋନିଆ ସରକାର ଦେ- ଶାଲିନୀ ସଞ୍ଜନା ମିତ୍ର- ରୁବି ବିଜୟ ମହାନ୍ତି- ଉତ୍ତମ ମହାନ୍ତି ଜ୍ୟାକି ଶ୍ରଫ୍- ଅରୁଣ ସିଂ ଦେଓ ତନ୍ଦ୍ରା ରାୟ- ମମତା ମହାନ୍ତି ଅପରାଜିତା ମହାନ୍ତି- ଅରୁଣଙ୍କ ପତ୍ନୀ ପିଣ୍ଟୁ ନନ୍ଦ- ବିକ୍ରମ ପ୍ରଜ୍ଞା ଖଟୁଆ- ଚିଙ୍ଗିଡ଼ି ସରୋଜ ଦାସ- ଅଧକ୍ଷ ଚୌଧୁରୀ ଜୟପ୍ରକାଶ ଦାସ- ବିକ୍ରେତା ତୃପ୍ତୀ ସିହ୍ନା- ଜେଜେମା ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।
ସାଙ୍କେଶ୍ୱର, କର୍ଣ୍ଣାଟକ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ବେଲ୍ଗଉମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଙ୍କେଶ୍ୱର, କର୍ଣ୍ଣାଟକ ୧୬.୨୫୬୫ ଉତ୍ତର ଅକ୍ଷାଂଶ ଓ ୭୪.୪୮୧୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୫୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଙ୍କେଶ୍ୱର, କର୍ଣ୍ଣାଟକ ସହରର ମୋଟ ଜନସଂଖ୍ୟା ୩୨୫୧୧ ଅଟେ । ସେଥି ମଧ୍ୟରୁ ୫୧.୩୩% ଜଣ ପରୁଷ ହୋଇଥିବା ବେଳେ ୪୮.୬୭% ଜଣ ନାରୀ ଅଟନ୍ତି । ସାଙ୍କେଶ୍ୱର, କର୍ଣ୍ଣାଟକର ସାକ୍ଷରତା ହାର ୬୭.୩୩% ଅଟେ । ଏହା ଜାତୀୟ ହାରଠାରୁ ୨.୪୯% ପ୍ରତିଶତ କମ ଅଟେ । ସେଥିରୁ ୩୮.୫୨% ପ୍ରତିଶତ ପୁରୁଷ ଓ ୨୮.୮୧% ନାରୀ ଅଟନ୍ତି । ୧୨.୫୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ସାଙ୍କେଶ୍ୱର, କର୍ଣ୍ଣାଟକର ସରକାରୀ ଭାଷା ଅଟେ ।
ପାରଳା ମହାରାଜା ଯାନ୍ତ୍ରିକ ମହାବିଦ୍ୟାଳୟ ଓଡ଼ିଶା ଗଞ୍ଜାମ ଜିଲ୍ଲାର ବ୍ରହ୍ମପୁର ନଗରରେ ଅବସ୍ଥିତ ଏକ ସରକାରୀ ଯାନ୍ତ୍ରୀକ ମହାବିଦ୍ୟାଳୟ । ଏହା ୨୦୦୯ରେ ମାନ୍ୟବର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଦ୍ଜାରା ସ୍ଥାପିତ ହୋଇଥିଲା । ଏହି ସରକାରୀ ମହାବିଦ୍ୟାଳୟଟି ପାରଳା ମହାରାଜା ଶ୍ରୀ କୃଷ୍ଣଚନ୍ଦ୍ର ଗଜପତି ନାରାୟଣ ଦେବଙ୍କ ନାମରେ ନାମିତ ।
ନିତାଇ ପାଲିତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଭାଇ ଭାଇ ୧୯୫୬ ମସିହାରେ ମୁକ୍ତିଲାଭ କରିଥିଲା ।
ଭୋକ୍ଲୋସ୍ପୋରିନ  (ଇଂରାଜୀ ଭାଷାରେ ), ଲୁପ୍କିନିସ ବ୍ରାଣ୍ଡ ଏକ ବିକ୍ରୟ ନାମ, ଏକ ଔଷଧ ଯାହା ଲୁପସ ବୃକ୍‌କ ପ୍ରଦାହ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ମାଇକୋଫେନୋଲେଟ ମୋଫେଟିଲ୍   ଏବଂ କର୍ଟିକୋଷ୍ଟିରଏଡ ସହିତ ଗୁରୁତର ରୋଗରେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ବୃକ୍‌କ ଅସୁବିଧା, ତରଳ ଝାଡ଼ା, ମୁଣ୍ଡବିନ୍ଧା, କାଶ, ପେଟ ଯନ୍ତ୍ରଣା, କେଶହାନୀ, କମ୍ପନ ଏବଂ ପାଟି ଘା  ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ପୋଟାସିୟମ୍ ଏବଂ କ୍ୟୁଟି   ବିସ୍ତାର ଅନ୍ତର୍ଭୁକ୍ତ ହୋଇପାରେ । ଦୀର୍ଘ ଦିନ ଧରି ଖରାପ ବୃକ୍‌କ କାର୍ଯ୍ୟ କିମ୍ବା ଉଚ୍ଚ ରକ୍ତଚାପ ଥିବା ଲୋକଙ୍କଠାରେ ଏହା ସାଧାରଣତ। ବ୍ୟବହୃତ ହୁଏ ନାହିଁ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ। ଏହା ଅଙ୍ଗୁର ଫଳ ସହିତ ପାରସ୍ପରିକ ପ୍ରତିକ୍ରିୟା କରିଥାଏ  ଏହା ଏକ କାଲସିନିଉରିନ ନିରୋଧକ। ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭୋକଲୋସ୍ପୋରିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ଏକ ମାସର ଖର୍ଚ୍ଚ ପ୍ରାୟ ୧୩,୪୦୦ ଡଲାର । ୨୦୨୨ ସୁଦ୍ଧା ବ୍ରିଟେନରେ ଏହା ଅନୁମୋଦିତ ନୁହେଁ । ଏହା ପୂର୍ବରୁ ଶୁଖିଲା ଆଖିର ଚିକିତ୍ସା ପାଇଁ ଅଧ୍ୟୟନ କରାଯାଇଥିଲା
ନାନପାରା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ବହ୍ରଇଚ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାନପାରା ୨୭.୮୬୪୬ ଉତ୍ତର ଅକ୍ଷାଂଶ ଓ ୮୧.୫୦୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାନପାରା ସହରର ମୋଟ ଜନସଂଖ୍ୟା ୪୨୭୭୧ ଅଟେ । ସେଥି ମଧ୍ୟରୁ ୫୨.୮୨% ଜଣ ପରୁଷ ହୋଇଥିବା ବେଳେ ୪୭.୧୮% ଜଣ ନାରୀ ଅଟନ୍ତି । ନାନପାରାର ସାକ୍ଷରତା ହାର ୪୯.୮୧% ଅଟେ । ଏହା ଜାତୀୟ ହାରଠାରୁ ୧୫.୦୩% ପ୍ରତିଶତ କମ ଅଟେ । ସେଥିରୁ ୨୮.୪୫% ପ୍ରତିଶତ ପୁରୁଷ ଓ ୨୧.୩୬% ନାରୀ ଅଟନ୍ତି । ୧୭.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାନପାରାର ସରକାରୀ ଭାଷା ଅଟେ ।
ଶାହାରୁଖ ଖାଁ  (ଜନ୍ମ ୨ ନଭେମ୍ବର ୧୯୬୫) ଭାରତର ସିନେ ଜଗତର ଜଣେ ଅଭିନେତା ଓ ପ୍ରଯୋଜକ  । ସାଧାରଣତଃ  "କିଙ୍ଗ୍ ଖାନ" ,  "ଏସ.ଆର.କେ" ,  "କିଙ୍ଗ ଅଫ୍ ବଲିଉଡ଼"  ତଥା  "ବଲିଉଡ଼ ବାଦଶାହ"  ଭାବରେ ସେ ଜଣାଶୁଣା । ୧୯୯୨ ମସିହାରେ  "ଦିୱାନା"  ଚଳଚ୍ଚିତ୍ର ଜରିଆରେ ପଦାର୍ପଣ କରିଥିବା ଶାହାରୁଖ ତା ' ଆଗରୁ ଟେଲିଭିଜନରେ ଜଣେ ଶ୍ରେଷ୍ଠ ଧାରାବାହିକ ଅଭିନେତା ଭାବରେ ନାଁ କରିଥିଲେ । ଶାହାରୁଖ ୧୪ଟି ଫିଲ୍ମଫେୟାର୍ ପୁରସ୍କାର ବର୍ତ୍ତମାନ ସୁଦ୍ଧା ଜିତିଛନ୍ତି, ଯହିଁରୁ ୮ ଗୋଟି ଶ୍ରେଷ୍ଠ ଅଭିନେତା ବିଭାଗରେ ଅଛି, ତଥା ଏହା ଏକ ରେକର୍ଡ଼ ଦିଲ୍ଲିପ କୁମାରଙ୍କ ସହିତ । ଶାହାରୁଖ ଖାଁ ୧୯୮୯ ମସିହାରେ ଟେଲିଭିଜନ୍ ସିରିୟଲ ଫୈାଜୀରେ ନିଜର କ୍ୟାରିୟର୍ ଆରମ୍ଭ କରିଥିଲେ । ୧୯୯୨ ମସିହାରେ ଦିୱାନା ଚଳଚ୍ଚିତ୍ର ଜରିଆରେ ବଲିଉଡରେ ପ୍ରବେଶ କଲେ । ଖାଁ ଅଭିନୀତ କେତେଗୋଟି ପ୍ରମୁଖ ଚଳଚ୍ଚିତ୍ର ଭିତରୁ  "ଡର୍"   (୧୯୯୩),  "ବାଜିଗର୍"   (୧୯୯୩),  "ଅଞ୍ଜାମ୍"   (୧୯୯୪),  "ରାଜୁ ବନଗୟା ଜେନ୍ଟଲ୍-ମ୍ୟାନ୍"  , କରନ-ଅର୍ଜୁନ, କୋଇଲା, ପରଦେଶ୍, ଦିଲ ତୋ ପାଲ ହୈ, ବାଦଶାହ, ହେ ରାମ, ଦିଲବାଲେ ଦୁଲହନିଆଁ ଲେ ଜାଏଙ୍ଗେ, କୁଛ୍ କୁଛ୍ ହୋତା ହୈ, ଦେବଦାସ, ମହୋବ୍ୱତେ, ଅଶୋକା, କଲ୍ ହୋ ନା ହୋ, ମେ ହୁଁ ନା, ବୀର୍-ଜାରା, ସ୍ୱଦେଶ୍, ପହେଲି, କଭି ଅଲବିଦା ନା କହ ନା, ଡନ, ଚକ ଦେ ଇଣ୍ଡିଆ, ଓଁ ଶାନ୍ତି ଓଁ, ରବ୍ ନେ ବନା ଦି ଜୋଡି, ବିଲ୍ଲୁ, ମାଇ ନେମ ଇଜ୍ ଖାଁ, ରା.୧ ଓ ଡନ-୨ ଆଦି ବହୁତ ଜନାଦୃତି ଲାଭ କରିଛନ୍ତି । ଶାହରୁଖ ୟଶ ଚୋପ୍ରାଙ୍କ ନିର୍ଦ୍ଦେଶନାରେ ତାଙ୍କର ଶେଷ ଚଳଚ୍ଚିତ୍ର  'ଜବ୍ ତକ୍ ହେ ଜାନ୍' ରେ ଆସିଥିଲେ । ଖାଁଙ୍କର ୨୦୧୩ -ମୁକ୍ତିପ୍ରାପ୍ତ ଚଳଚ୍ଚିତ୍ର  'ଚେନ୍ନାଇ ଏକ୍ସପ୍ରେସ୍'  , ଯାହାକୁ ରୋହିତ୍ ସେଟ୍ଟୀ ନିର୍ଦ୍ଦେଶନା ଦେଇଛନ୍ତି, ତାହା ଏ ଯାବତ୍ ହିନ୍ଦୀ ଚଳଚ୍ଚିତ୍ର-ଜଗତର ସର୍ବାଧିକ ବ୍ୟାପାର କରିଥିବା ଚିତ୍ର । ଖାଁଙ୍କର ଆଗାମୀ ଚଳଚ୍ଚିତ୍ର କିଛି ହେଲା ଫାରା ଖାନ ନିର୍ଦ୍ଦେଶିତ  'ହାପି ନ୍ୟୁ ଇୟର୍'  ଓ ରାହୁଲ ଢୋଲକିଆ ନିର୍ଦ୍ଦେଶିତ  'ରଈସ'  । ବର୍ତ୍ତମାନ ସୁଦ୍ଧା ଖାଁ ଭାରତର ତଥା ବିଶ୍ୱର ଜଣେ ଅପ୍ରତିଦ୍ୱନ୍ଦୀ ଅଭିନେତା ଭାବରେ ଅନେକ ସମାଲୋଚକ ତଥା ଜନସାଧାରଣ ସାଦରେ ସ୍ୱୀକାର କରିଛନ୍ତି । ସେ ଭାରତ ସରକାରଙ୍କଦ୍ୱାରା ପଦ୍ମଶ୍ରୀ ଉପାଧିରେ ଭୁଷିତ ହୋଇଛନ୍ତି । ତାଙ୍କୁ ଫ୍ରାନ୍ସ, ମାଲେସିଆ, ଦକ୍ଷିଣ କୋରିଆ ତଥା ବିଶ୍ୱର ବିଭିନ୍ନ ଦେଶ ସମ୍ମାନ ଦେଇ ତାଙ୍କର ତଥା ଭାରତର ଚଳଚ୍ଚିତ୍ର ଜଗତର ନାମ ସମୁଜ୍ଜ୍ୱଳ କରିଛନ୍ତି । ଲଣ୍ଡନର ପ୍ରସିଦ୍ଧ ମାଡାମ ଟୁଷଡ୍ ସଂଗ୍ରହାଳୟ ତଥା ବିଶ୍ୱର ବିଭିନ ସ୍ଥାନରେ ତାଙ୍କ ମହମ ପ୍ରତିମୁର୍ତ୍ତି ସ୍ଥାପନା କରାଯାଇଛି । ବିଶ୍ୱ ଚଳଚ୍ଚିତ୍ର ଜଗତରେ ତାଙ୍କ ଅଭୁତପୂର୍ବ ପ୍ରଭାବ ପାଇଁ ତାଙ୍କୁ ନିକଟରେ ଆମେରିକାର ପ୍ରସିଦ୍ଧ  "ନିଉଜ-ଉଇକ"  ପତ୍ରିକା ପୃଥିବୀର ପ୍ରଥମ ୫୦ଜଣ ଶକ୍ତିଶାଳୀ ଲୋକଙ୍କ ଭିତରେ ସ୍ଥାନ ଦେଇଛି । ସେହିପରି ଆମେରିକାର ଜର୍ଜ୍-ଟାଉନ୍ ଇଉନିଭର୍ସିଟି ତାଙ୍କୁ ବିଶ୍ୱର ୫୦୦ ପ୍ରଭାବଶାଳୀ ମୁସଲମାନଙ୍କ ତାଲିକାରେ ସାମିଲ କରିଥିଲା । ତାଙ୍କ ପତ୍ନୀଙ୍କ ନାଁ ଗୌରୀ ଖାଁ । ତାଙ୍କର ଆର୍ଯନ୍ ଓ ସୁହାନା ନାମରେ ଗୋଟିଏ ପୁଅ ଆଉ ଗୋଟିଏ ଝିଅ ଅଛନ୍ତି । ଶାହାରୁଖ ଖାଁ ଏକାଧାରରେ ଜଣେ ଅଭିନେତା, ଜଣେ ପ୍ରଯୋଜକ, ଜଣେ ନିର୍ଦ୍ଦେଶକ ତଥା ଜଣେ କ୍ରିକେଟ୍ ମାଲିକ  (ତାଙ୍କ ଦଳର ନାମ ହେଲା କୋଲକାତା ନାଇଟ ରାଇଡର୍ସ୍) ଭାବରେ ଜନମାନସରେ ଆନ୍ଦୋଳନ ସୃଷ୍ଟି କରିଛନ୍ତି  । ଭାରତ ତଥା ସମଗ୍ର ବିଶ୍ୱର ଅନେକ ନୂତନ ଓ ଅଧୁନାତନ କଳାକାରମାନେ ଶାହାରୁଖ ଖାଁଙ୍କୁ ନିଜର ଦକ୍ଷତାର ମାପକାଠି ହିସାବରେ ଗ୍ରହଣ କରି ତାଙ୍କ ପ୍ରବାଦତ୍ୱରେ ସାମିଲ ହୋଇଛନ୍ତି ।
ଖରାସାହାପୁର ବେଳାଭୂମି ଓଡ଼ିଶାର ବାଲେଶ୍ୱରର ଦକ୍ଷିଣ ଭାଗରେ ଅବସ୍ଥିତ ଏକ ବେଳାଭୂମି । ଅବସ୍ଥାନ ଏହା ବାଲେଶ୍ୱରଠାରୁ ୩୭ କି.ମି. ଦୂରରେ ଅବସ୍ଥିତ । ଏହି ବେଳାଭୂମିର ଅନତି ଦୂରରେ ଏକ ମନୋରମ ଓ ପୁରାତନ ମଙ୍ଗଳା ମନ୍ଦିର ରହିଛି । ଏହି ବେଳାଭୂମି ଏକ ଶାନ୍ତ ବେଳାଭୂମି । ଏଠାରୁ ୧ କି.ମି. ଦୂରରେ ଏକ ମାଛଧରା ମୁହାଣ ଅଛି । ଛୋଟ ଛୋଟ ମୋଟରଚାଳିତ ଡଙ୍ଗାରେ ଏଠାରୁ ମାଛ ମରାଯାଇଥାଏ ।
୨୦୨୪ ଏପ୍ରିଲ ୧୯ରୁ ଜୁନ୍ ୧ ତାରିଖ ପର୍ଯ୍ୟନ୍ତ ଭାରତରେ ସାତଟି ପର୍ଯ୍ୟାୟରେ ଲୋକସଭାର ସମସ୍ତ ୫୪୩ ଜଣ ସଦସ୍ୟଚୟନ ପାଇଁ ସାଧାରଣ ନିର୍ବାଚନ ଅନୁଷ୍ଠିତ ହୋଇଥିଲା। ଭୋଟ୍ ଗଣତି କରାଯାଇ ଜୁନ୍ ୪ ତାରିଖରେ ଅଷ୍ଟାଦଶ ଲୋକସଭା ଗଠନ ପାଇଁ ଫଳାଫଳ ପ୍ରକାଶ ପାଇଥିଲା। ପୃଷ୍ଠଭୂମି ସପ୍ତଦଶ ଲୋକ ସଭାର କାର୍ଯ୍ୟକାଳ ୧୬ ଜୁନ ୨୦୨୪ରେ ଶେଷ ହେବାକୁ ଯାଉଛି । ପୂର୍ବ ସାଧାରଣ ନିର୍ବାଚନ ୨୦୧୯ ଅପ୍ରେଲ-ମଇ ମାସରେ ଅନୁଷ୍ଠିତ ହୋଇଥିଲା । ନିର୍ବାଚନ ପରେ ଭାରତୀୟ ଜନତା ପାର୍ଟି ନେତୃତ୍ବରେ ଜାତୀୟ ଗଣତାନ୍ତ୍ରିକ ମେଣ୍ଟ କେନ୍ଦ୍ର ସରକାର ଗଠନ କରିଥିଲା ଏବଂ ନରେନ୍ଦ୍ର ମୋଦୀ ପ୍ରଧାନମନ୍ତ୍ରୀ ପଦରେ ରହିଥିଲେ।
ଡୋକରୀଚଞ୍ଚରା ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକରେ ଅବସ୍ଥିତ ଏକ ଦର୍ଶନୀୟ ସ୍ଥାନ । ପର୍ଯ୍ୟଟନ ଭଏଁରାଘୁମର ଓ ଡୋକରୀଦର ନାମକ ଦୁଇଟି ପ୍ରମୁଖ ଜଳପ୍ରପାତ ଡୋକରୀଚଞ୍ଚରା ଅବସ୍ଥିତ । ଏହା ବ୍ୟତୀତ ପାଖରେ ଗୁଡ଼ହାଣ୍ଡି ଓ ଏକ ରାମ ମନ୍ଦିର ମଧ୍ୟ ରହିଛି । ପ୍ରତି ବର୍ଷ ଏହି ସ୍ଥାନରେ ରାମ ନବମୀ ନଅ ଦିନ ପାଇଁ ପାଳନ କରାଯାଏ । ଏହି ସମୟରେ ଓଡ଼ିଶା ସମେତ ପାଖ ରାଜ୍ୟର ଲୋକେ ଏହି ପର୍ବ ଓ ସ୍ଥାନକୁ ଉପଭୋଗ କରିବା ପାଇଁ ଆସିଥାନ୍ତି ।
ଆଖଡ଼ାଚଣ୍ଡୀ ମନ୍ଦିର‌, ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ଭୁବନେଶ୍ୱରଠାରେ ଅବସ୍ଥିତ ଏକ ୧୦ମ ଶତାବ୍ଦୀରେ ନିର୍ମିତ ମନ୍ଦିର । ଏହା ବିନ୍ଦୁସାଗର ପୁଷ୍କରିଣୀର ଦକ୍ଷିଣ-ପଶ୍ଚିମ ତଟ ନିକଟରେ ବଡ଼ ସାହି ଅଞ୍ଚଳରେ ଅବସ୍ଥିତ । ବର୍ଣ୍ଣନା ଏଠାର ଆରାଧ୍ୟା ଦେବୀ ହିସାବରେ ପୂଜା ପାଆନ୍ତି ମହିଷାସୁରାମର୍ଦ୍ଧିନୀ । ଏହି ମନ୍ଦିରରୁ ମାର୍କଣ୍ଡେଶ୍ୱର ମନ୍ଦିରର ପୂର୍ବ ଦିଗରେ ୧୫ ମିଟର ଓ ମୋହିନୀ ମନ୍ଦିର ଉତ୍ତର-ପଶ୍ଚିମ ଦିଗରେ ୩୦ ମିଟର ଦୂରରେ ରହିଛି । ମନ୍ଦିରର ସମ୍ମୁଖ ଦକ୍ଷିଣ ଦିଗକୁ ଥାଇ , ଦେବୀଙ୍କ ମୁଖ ପୂର୍ବକୁ ରହିଛି । ଏହି ମନ୍ଦିରରେ ଦୁର୍ଗାଷ୍ଟମୀ, ବାଳଭୋଗ ପରି ପର୍ବ ପାଳନ ହୁଏ । ଏହି ମନ୍ଦିର ଭୁବନେଶ୍ୱର ମୁନିସିପାଲିଟିଦ୍ୱାରା ପରିଚାଳିତ ହେଇଥାଏ । ରାଜ୍ୟ ସରକାରଙ୍କ ପ୍ରତ୍ନତତ୍ତ୍ୱ ବିଭାଗଦ୍ୱାରା ମରାମତି କାର୍ଯ୍ୟ ପରେ ମନ୍ଦିରଟି ସୁଦୃଢ ଅବସ୍ଥାରେ ଅଛି । ସ୍ଥପତ୍ୟ ମନ୍ଦିରଟି କଳିଙ୍ଗ ସ୍ଥାପତ୍ୟ କଳାରେ ମସୃଣ ବାଲି ପଥରରେ ନିର୍ମିତ । ମୁଖ୍ୟ ମନ୍ଦିରଟି ଚତୁଷ୍କୋଣ ଆକାରର ଏବଂ ଏହାକୁ ଖାଖରା ଦେଉଳ କୁହା ଯାଏ । ଏହାର ଉଚ୍ଛତା ୪୨.୯୪ ମିଟର । ତଳରୁ ଉପର ଯାଏ ମନ୍ଦିରକୁ ବଳା, ଗଣ୍ଡି ଓ ମସ୍ତକ କୁହାଯାଇଥାଏ । ସାଜସଜ୍ଜା ଏହି ମନ୍ଦିରରେ ଲାଗିଥିବା କବାଟରେ ପିତଳରେ କାରୁକାର୍ଯ୍ୟ ହେଇଥିବା ଆଚ୍ଛାଦନ ଲାଗିଥାଏ । ମୁଖ୍ୟ ଦୁଆର ବ୍ୟତୀତ ମନ୍ଦିରର ପୂର୍ବ ଓ ଉତ୍ତର ଦିଗକୁ ଦୁଇଟି ଦୁଆର ସମାନ ଆକାରର ରହିଛି ।
ଅଜିତ ଲକ୍ଷ୍ମଣ ୱାଦେକର ଜଣେ ପୂର୍ବତନ ଭାରତୀୟ ଅନ୍ତର୍ଜାତିକ କ୍ରିକେଟ ଖେଳାଳି । ସେ ଭାରତ ପାଇଁ ୧୯୬୬ରୁ ୧୯୭୪ ଯାଏ ଖେଳିଥିଲେ । ଜଣେ ବିସ୍ଫୋରକ ବେଟସମେନ ଭାବରେ ପରିଚିତ ୱାଦେକର ପ୍ରଥମ ଶ୍ରେଣୀ କ୍ରିକେଟ ଜୀବନ ୧୯୫୮ରେ ଆରମ୍ଭ କରିଥିଲେ ଓ ଅନ୍ତର୍ଜାତିକ ସ୍ତରକୁ ୧୯୬୬ରେ ଆସିଥିଲେ । ୩ ନମ୍ବର ସ୍ଥାନରେ ବ୍ୟାଟିଂ କରୁଥିବା ୱାଦେକର ସ୍ଲିପ ଅଞ୍ଚଳରେ ଜଣେ ଦକ୍ଷ କ୍ଷେତ୍ରରକ୍ଷଣକାରୀ ଥିଲେ । ତାଙ୍କ ଅଧିନାୟକତ୍ୱରେ ଭାରତ ପ୍ରଥମ କରି ଇଂଲଣ୍ଡ ଓ ୱେଷ୍ଟ ଇଣ୍ଡିଜ ରେ ସିରିଜ ଜିତି ଆସିଥିଲା । ସଂକ୍ଷିପ୍ତ ଜୀବନୀ ବମ୍ବେରେ ଜନ୍ମିତ ୱାଦେକରଙ୍କ ବାପା ସେ ଜଣେ ଇଞ୍ଜିନିଅର ହୁଅନ୍ତୁ ବୋଲି ଚାହୁଥିଲେ ଭି , ଅଜିତ ତାଙ୍କ ପଢ଼ା ସମୟରୁ ହିଁ ତାଙ୍କର କ୍ରିକେଟ ପ୍ରତିଭାର ପ୍ରଦର୍ଶନ କରି ୧୯୫୮/୫୯ ସିଜନରେ ବମ୍ବେ ଦଳ ପକ୍ଷରୁ ପ୍ରଥମ ଶ୍ରେଣୀ କ୍ରିକେଟ ଖେଳିଲେ । ଡିସେମ୍ବର ୧୯୬୬ରେ ୱେଷ୍ଟ ଇଣ୍ଡିଜ ବିରୁଦ୍ଧରେ ବମ୍ବେଠାରେ ଖେଳି ସେ ତାଙ୍କର ଟେଷ୍ଟ ଜୀବନ ଆରମ୍ଭ କରିଥିଲେ । ତାହା ପରେ ସେ ନିୟମିତ ଭାବରେ ଭାରତୀୟ ଦଳରେ ସ୍ଥାନ ପାଇ ୧୯୬୬ରୁ ୧୯୭୪ ମଧ୍ୟରେ ୩୭ ତି ଟେଷ୍ଟ ଖେଳିଥିଲେ । ଅଧିନାୟକତ୍ୱ ଓ ବିଦେଶରେ ବିଜୟ ବମ୍ବେ ଟିମର ଅଧିନାୟକ ନିଯୁକ୍ତ ହେଲା ପରେ ସେ ଭାରତୀୟ ଜାତୀୟ ଦଳର ଅଧିନାୟକ ଭାବେ ୧୯୭୧ରେ ନିଯୁକ୍ତ ହେଇଥିଲେ । ତାଙ୍କ ନେତୃତ୍ୱରେ କିମ୍ବଦନ୍ତୀ ଖେଳାଳି ସୁନୀଲ ଗାଭାସ୍କର , ନିର୍ଭରଯୋଗ୍ୟ ବେଟସମେନ ଗୁଣ୍ଡାପ୍ପା ବିଶ୍ୱନାଥ , ୱିକେଟ କିପର ଫାରୁଖ ଇଞ୍ଜିନିଅରଙ୍କ ପରି ଖେଳାଳି ସହ , ବିଶ୍ୱର ଶ୍ରେଷ୍ଠ ସ୍ପିନ ବୋଲର   ଭାବରେ ପରିଗଣିତ ବେଦୀ, ଚନ୍ଦ୍ରଶେଖର , ପ୍ରସନ୍ନା ଓ ଭେଙ୍କଟରାଘବନ ଖେଳୁଥିଲେ । ଏହି କୃତିସମ୍ପନ୍ନ ଦଳକୁ ଦୃଢ଼ ନେତୃତ୍ୱ ଦେଇ , ୱାଦେକର ଭାରତ ପାଇଁ ବିଦେଶ ମାଟିରେ ପ୍ରଥମ ସିରିଜ ବିଜୟ ଆଣି ଦେଇଥିଲେ । ୧୯୭୧ରେ ପ୍ରଥମେ ଇଂଲଣ୍ଡ ଓ ତା ପରେ ୱେଷ୍ଟ ଇଣ୍ଡିଜକୁ ତାଙ୍କ ଦେଶରେ ପରାସ୍ତ କରି ନୂଆ କୀର୍ତିମାନ ହାସଲ କରିବା ପରେ , ୧୯୭୨-୭୩ରେ ପୁଣି ଇଂଲଣ୍ଡକୁ ଘରେଇ ସିରିଜରେ ୨-୧ରେ ପରାସ୍ତ କରିଥିଲେ । ୧୯୭୪ରେ ଭାରତୀୟ ଦଳର ଇଂଲଣ୍ଡ ଗସ୍ତରେ ୱାଦେକର ଅଧିନାୟକ ଥିଲେ , କିନ୍ତୁ ଦଳ ଆଉ ଭଲ ପ୍ରଦର୍ଶନ ଦେଇ ପାରିନଥିଲା । ସେହି ସିରିଜରେ ଖେଲାଯାଇଥିବା ଏକମାତ୍ର ଏକଦିବସୀୟ ଅନ୍ତର୍ଜାତିକ ମେଚ  ( ଯାହାକି ଭାରତର ପ୍ରଥମ ଅନ୍ତର୍ଜାତିକ ଏକଦିବାସୀୟ ମେଚ ଥିଲା )ରେ ୱାଦେକର ନିଜେ ୬୭ ରନ କରିଥିଲେ ମଧ୍ୟ ଦଳକୁ ପରାଜୟରୁ ବଞ୍ଚେଇ ପାରି ନଥିଲେ  । ସେ ସେହି ସିରିଜ ପରେ ଅନ୍ତର୍ଜାତିକ କ୍ରିକେଟରୁ ଅବସର ନେଇଥିଲେ । ତାହା ପରେ ଆଉ ମାତ୍ର ଗୋଟିଏ ପ୍ରଥମ ଶ୍ରେଣୀ ମେଚ ଖେଳି ସମସ୍ତ ପ୍ରକାର କ୍ରିକେଟରୁ ତାଙ୍କର ଅବସର ଘୋଷଣା କରିଥିଲେ । ଅବସର ପରେ ଅବଦାନ ଅବସର ପରେ ୱାଦେକର ଭାରତୀୟ କ୍ରିକେଟ ଦଳର ମେନେଜର ଭାବରେ ୧୯୯୦ ପରେ ରହିଥିଲେ । ସେତେବେଳେ ଅଝାରୁଦ୍ଦିନ ଦଳର ଅଧିନାୟକ ଥିଲେ ।ପରେ ସେ ଭାରତୀୟ କ୍ରିକେଟ ପାଇଁ ସିଲେକସନ ବୋର୍ଡର ଚେୟାରମ୍ୟାନ ରହିଥିଲେ । ଜଣେ ବ୍ୟକ୍ତି ଟେଷ୍ଟ ଖେଳାଳି , ଅଧିନାୟକ , କୋଚ ବା ମେନେଜର ତଥା ସିଲେକସନ ବୋର୍ଡର ଚେୟାରମ୍ୟାନ ସବୁ ରହିଥିବାର ବିରଳ ସମ୍ମାନର ଅଧିକାରୀ ଥିଲେ ଅଜିତ ୱାଦେକର ।ଲାଲା ଅମରନାଥ ଓ ଚନ୍ଦୁ ବୋଡେ ହଉଛନ୍ତି ଅନ୍ୟ ଦୁଇଜଣ ସେପରି ସମ୍ମାନର ଅଧିକାରୀ । ପରିସଙ୍ଖ୍ୟାନ ଟେଷ୍ଟ ଶତକ ପୁରସ୍କାର ସମୂହ ଆଉ ସମ୍ମାନ ଅଜିତ ୱାଦେକର ତାଙ୍କର କ୍ରିକେଟ ପାଇଁ ଅବଦାନ ହେତୁ ଭାରତ ସରକାରଙ୍କଦ୍ୱାରା ସମ୍ମାନ ଜନକ ଅର୍ଜୁନ ପୁରସ୍କାର ଲାଭ କରିଥିଲେ । ସେ ୧୯୭୨ ମସିହାରେ ଭରତର ୪ ର୍ଥ ସର୍ବୋଛ ନାଗରିକ ପୁରସ୍କାର  ' ପଦ୍ମଶ୍ରୀ ' ଦ୍ୱାରା ସମ୍ମାନିତ ହେଇଥିଲେ । ଅନ୍ୟ ସମ୍ମାନ ମଧ୍ୟରେ ସି  କେ  ନାଇଡୁ ପୁରସ୍କାର ଆଜୀବନ ଅବଦାନ ପାଇଁ ଓ କାସ୍ତ୍ରାଳ ଆଜୀବନ ଅବଦାନ ପୁରସ୍କାର ଅନ୍ତର୍ଭୁକ୍ତ । ଅଧିନାୟକତ୍ୱ ଓ ବିଦେଶରେ ବିଜୟ ବମ୍ବେ ଟିମର ଅଧିନାୟକ ନିଯୁକ୍ତ ହେଲା ପରେ ସେ ଭାରତୀୟ ଜାତୀୟ ଦଳର ଅଧିନାୟକ ଭାବେ ୧୯୭୧ରେ ନିଯୁକ୍ତ ହେଇଥିଲେ । ତାଙ୍କ ନେତୃତ୍ୱରେ କିମ୍ବଦନ୍ତୀ ଖେଳାଳି ସୁନୀଲ ଗାଭାସ୍କର , ନିର୍ଭରଯୋଗ୍ୟ ବେଟସମେନ ଗୁଣ୍ଡାପ୍ପା ବିଶ୍ୱନାଥ , ୱିକେଟ କିପର ଫାରୁଖ ଇଞ୍ଜିନିଅରଙ୍କ ପରି ଖେଳାଳି ସହ , ବିଶ୍ୱର ଶ୍ରେଷ୍ଠ ସ୍ପିନ ବୋଲର   ଭାବରେ ପରିଗଣିତ ବେଦୀ, ଚନ୍ଦ୍ରଶେଖର , ପ୍ରସନ୍ନା ଓ ଭେଙ୍କଟରାଘବନ ଖେଳୁଥିଲେ । ଏହି କୃତିସମ୍ପନ୍ନ ଦଳକୁ ଦୃଢ଼ ନେତୃତ୍ୱ ଦେଇ , ୱାଦେକର ଭାରତ ପାଇଁ ବିଦେଶ ମାଟିରେ ପ୍ରଥମ ସିରିଜ ବିଜୟ ଆଣି ଦେଇଥିଲେ । ୧୯୭୧ରେ ପ୍ରଥମେ ଇଂଲଣ୍ଡ ଓ ତା ପରେ ୱେଷ୍ଟ ଇଣ୍ଡିଜକୁ ତାଙ୍କ ଦେଶରେ ପରାସ୍ତ କରି ନୂଆ କୀର୍ତିମାନ ହାସଲ କରିବା ପରେ , ୧୯୭୨-୭୩ରେ ପୁଣି ଇଂଲଣ୍ଡକୁ ଘରେଇ ସିରିଜରେ ୨-୧ରେ ପରାସ୍ତ କରିଥିଲେ ।
୧୯୪୪   ଗ୍ରେଗୋରି ପାଞ୍ଜି ଅନୁସାରେ ଶନିବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1944 ବର୍ଷ, 2 ଶହସ୍ରାବ୍ଦର 944 ବର୍ଷ, 20 ଶତାବ୍ଦୀର 44 ବର୍ଷ, ଏବଂ ୧୯୪୦ ଦଶକର 5 ବର୍ଷ ଥିଲା ।
ଇ ଓଡ଼ିଆ ବର୍ଣ୍ଣମାଳାର ଏକ ସ୍ୱର ବର୍ଣ୍ଣ । ଏହା ୩ୟ ସ୍ୱର ବର୍ଣ୍ଣ ବର୍ଣ୍ଣ ଏହାର ନାମ  "ହ୍ରସ୍ୱ ଇ"  । ଏହାର ମାତ୍ରା  " ି "  ବ୍ୟଞ୍ଜନ ବର୍ଣ୍ଣର ଉପରେ ଦିଆହୋଇଥାଏ । ଏହାକୁ ଦେଶିୟ ଅବଧାନମାନେ ଚିତା କହିଥାନ୍ତି । ଉଚ୍ଚାରଣ ଏହାର ଉଚ୍ଚାରଣ ତାଳୁ । ଇତିହାସ ଓ ପୁରାଣ ବ୍ୟବହାର ବିଶେଷଣ କେତେକ ବିଶେଷଣ ପଦ ଶେଷରେ ଇକାର ଯୋଗ ହେଲେ ତାହା ଗୁଣବାଚକ ବିଶେଷ୍ୟ ହୋଇଥାଏ; ଯଥା- ଚଲାଖରୁ ଚଲାଖି, ବଦମାସରୁ ବଦମାସି ଆଦି । ପ୍ରତ୍ୟୟ ନିମିତ୍ତାର୍ଥକ  "କୁ"  ପ୍ରତ୍ୟୟ ଲୋପ ହୋଇ ବିକଳ୍ପରେ ମୂଲ ଧାତୁ ଶେଷରେ  "ଇ"  ଯୋଗ ହୋଇଥାଏ, ଯଥା- ଆଣି ଯାଉଛି ଆଣିବାକୁ ଯାଉଛି, ମାରି ମନ କରୁଛି ମାରିବାକୁ ମନ କରୁଛି । ପୁରାତନ ପ୍ରୟୋଗ ଦ୍ୱିତୀୟା ବିଭକ୍ତିରେ  "କୁ" , ଯଥା - ଆଜ୍ଞା ପ୍ରମାଣେ ଯାଅ ସାରଦା ଦେବିଇ । ସାଙ୍କେତିକ ଚିହ୍ନ ସାଙ୍କେତିକ ଚିହ୍ନରେ ବ୍ୟବହାର କଲାବେଳେ ଏହାର ଦୁଇ ପାଖରେ ଦୁଇଟି ଗାର ଦେଇଦିଆଯାଏ । ଯଥା -  ଇ  କଟକ ସମ୍ବଲପୁରୀରେ: ଇ ଜୁଗେ କଁଠି  ( ଲଙ୍ଗଳ କଣ୍ଟିରେ) ହାତ୍ ନେଇଁ ଦିଲେ ଆର୍ ନେଇଁ ଚଲେ  । ଅନ୍ୟାନ୍ୟ ଏହା ଅନ୍ୟ ଶବ୍ଦ ପୂର୍ବରୁ ବ୍ୟବହାର କରାଯାଇଥାଏ ।
ସମରେନ୍ଦ୍ର କୁଣ୍ଡୁ  ୫ ଅକ୍ଟୋବର ୧୯୩୦ - ?, ଜଣେ ଭାରତୀୟ ରାଜନୀତିଜ୍ଞ ଥିଲେ । ସେ ୧୯୬୭ ଭାରତୀୟ ସାଧାରଣ ନିର୍ବାଚନରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାର ୪ର୍ଥ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୧୯୭୭ ଓ ୧୯୮୯ ମସିହାରେ ୬ଷ୍ଠ ଏବଂ ୯ମ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୭୫ ମସିହାରେ ଭାରତରେ ସୃଷ୍ଟି ହୋଇଥିବା ଜରୁରୀକାଳିନ ପରିସ୍ଥିତିରେ ସମରେନ୍ଦ୍ର ବନ୍ଦୀ ହୋଇଥିଲେ । ଏଥି ସହିତ ସେ ସଂସଦୀୟ ବ୍ୟାପାର ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ଜନ୍ମ ସମରେନ୍ଦ୍ର କୁଣ୍ଡୁ ୫ ଅକ୍ଟୋବର ୧୯୩୦ ମସିହା ଅକ୍ଟୋବର ମାସ ୫ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ ସମରେନ୍ଦ୍ର ୧୯୬୭ ମସିହାରେ ଭାରତର ସଂସଦର ତଳ ସଦନ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୬୭ ଭାରତୀୟ ସାଧାରଣ ନିର୍ବାଚନରେ ସେ ପ୍ରଜା ସୋସିଆଲିଷ୍ଟ ପାର୍ଟିର ଜଣେ ସଭ୍ୟ ଭାବରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ଏହି ନିର୍ବାଚନରେ ସେ ବିଜୟୀ ହୋଇ ୪ର୍ଥ ଲୋକ ସଭାକୁ ଯାଇଥିଲେ ଓ ସେଠାରେ ୧୯୬୭ରୁ ୧୯୭୦ ଯାଏଁ କାର୍ଯ୍ୟ କରିଥିଲେ । ଏହାପରେ ସେ ୧୯୭୫ ମସିହାରେ ଭାରତରେ ସୃଷ୍ଟି ହୋଇଥିବା ଜରୁରୀକାଳିନ ପରିସ୍ଥିତି ସମୟରେ କାରାବରଣ କରିଥିଲେ ଏବଂ ୧୯୭୭ ଭାରତୀୟ ସାଧାରଣ ନିର୍ବାଚନରେ ସେ ଜନତା ଦଳର ପ୍ରତିନିଧି ପୁଣିଥରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ଲୋକ ସଭା ମାତ୍ର ୨ ବର୍ଷରେ ୧୯୭୯ରେ ଭାଙ୍ଗିଯାଇଥିଲା । ୧୯୮୪ ଭାରତୀୟ ସାଧାରଣ ନିର୍ବାଚନରେ ସମରେନ୍ଦ୍ର ଜନତା ଦଳର ପାର୍ଥୀ ଭାବରେ ନିର୍ବାଚନ ଲଢ଼ିଥିଲେ, ମାତ୍ର ଏହି ଲୋକ ସଭାକୁ ଓଡ଼ିଶାର ୨୧ଟି ଆସନରୁ ୨୦ଟି କଂଗ୍ରେସ ଦଳର ସଭ୍ୟ ଯାଇଥିଲେ ଏବଂ ଜନତା ଦଳର ଏକମାତ୍ର ବିଜୟୀ ପ୍ରତିନିଧି ବିଜୁ ପଟ୍ଟନାୟକ କେନ୍ଦ୍ରାପଡ଼ା ଲୋକ ସଭା ନିର୍ବାଚନ ମଣ୍ଡଳୀରୁ ୮ମ ଲୋକ ସଭାକୁ ନିର୍ବାଚିତ ହୋଇଥିଲେ । ପରବର୍ତ୍ତୀ ସମୟରେ ସମରେନ୍ଦ୍ର ୧୯୮୯ ଭାରତୀୟ ସାଧାରଣ ନିର୍ବାଚନରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରତିନିଧି ଭାବରେ ୯ମ ଲୋକ ସଭାକୁ ଯାଇଥିଲେ । ଏହି ଲୋକ ସଭା ମଧ୍ୟ ମାତ୍ର ୨ ବର୍ଷ କାର୍ଯ୍ୟ କରିବା ପରେ ପତନ ହୋଇଥିଲା । ସମରେନ୍ଦ୍ର ଲୋକ ସଭାରେ ସଂସଦୀୟ ବ୍ୟାପାର ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ଭୋରିନୋଷ୍ଟାଟ  (ଇଂରାଜୀ ଭାଷାରେ ), ବିକ୍ରୟ ନାମ ଜୋଲିଞ୍ଜା, ହେଉଛି ଏକ ଔଷଧ ଯାହା କ୍ୟୁଟାନିଅସଟି ସେଲ୍ ଲିମ୍ଫୋମା   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯେତେବେଳେ ରୋଗ ଚାଲୁ ରହେ, ଖରାପ ଦିଗକୁ ଯାଏ କିମ୍ବା ଅନ୍ୟ ଦୁଇଟି ଚିକିତ୍ସା ସମୟରେ କିମ୍ବା ପରେ ପୁନର୍ବାର ଫେରି ଆସେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଥକାପଣ, ସ୍ୱାଦର ପରିବର୍ତ୍ତନ, କମ ରକ୍ତ ପ୍ଲାଟେଲେଟ୍, କେଶ ଝଡ଼ିବା, କାଶ ଏବଂ ଜ୍ୱର ହୋଇପାରେ । ଅନ୍ୟାନ୍ୟ ଭୟଙ୍କର ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା ଏବଂ ଉଚ୍ଚ ରକ୍ତ ଶର୍କରା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ହିଷ୍ଟୋନ୍ ଡିଆସିଟିଲେଜ ଇନହିବିଟର   । ୨୦୦୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭୋରିନୋଷ୍ଟାଟ ଅନୁମୋଦିତ ହୋଇଥିଲା । ୨୦୦୪ରେ ୟୁରୋପରେ ଏହାକୁ ଅନାଥ ଔଷଧ   ମାନ୍ୟତା ଦିଆଯାଇଥିବାବେଳେ ୨୦୦୯ରେ ଅନୁମୋଦନ ପାଇଁ ଆବେଦନ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ବାବଦ ମାସକୁ ପ୍ରାୟ ୧୪,୬୦୦ ଡଲାର ଖର୍ଚ୍ଚ ହୋଇଥାଏ ।
ଅନୁପମା ସୂଦ  (ଜନ୍ମ ୧୯୪୪ ) ଭଭାରତର ରାଜଧାନୀ ସହର ନୂଆ ଦିଲ୍ଲୀର ସହର ତାଳି ଅଞ୍ଚଳରେ ଏକ ବସତିରେ ରହୁଥିବା ଓ କାର୍ଯ୍ୟ କରୁଥିବା ଜଣେ ମହିଳା ଛପା ତିଆରି କରିବା କଳାକାର  । ତାଙ୍କର ଜଣ ପଞ୍ଜାବଠାରେ ହେଇଥିଲା ଓ ତାଙ୍କର ବାଲ୍ୟ କାଳର ବହୁଳାଂଶ ବ୍ରିଟିଶ ଭାରତର ଗ୍ରୀଷ୍ମକାଳୀନ ରାଜଧାନୀ ହିମାଚଳ ପ୍ରଦେଶର ଶିମଳାଠାରେ କଟିଥିଲା । ସେହି ସମୟରେ ଏକ ରକ୍ଷ୍ୟଣଶୀଳ ପରିବାରରୁ ଆସିଥିବା ଅନୁପମା ନହକା ଶିକ୍ଷା ଓ କଳାକାର ଜୀବିକା ଗ୍ରହଣ କରିନେବା ଏକ ବିରଳ ଓ ସାହସିକ ପଦକ୍ଷେପ ଥିଲା । ପରିବାରଦ୍ୱାରା ଠିକ କରାଯାଇଥିବା ବିବାହ କରିବା ସତ୍ତ୍ୱେ ସେ କଳାକାର ହେବାର ସଂକଳ୍ପରୁ ଦୂରେଇ ଯାଇ ନ ଥିଲେ । ଅନୁପମା ନୂଆ ଦିଲ୍ଲୀସ୍ଥିତ ଦିଲ୍ଲୀ କଲେଜ ଅଫ ଆର୍ଟରେ ୧୯୬୨ ମସିହାରୁ ୧୯୬୭ ମସିହା ଯାଏ ଶିକ୍ଷା ଲାଭ କରିଥିଲେ । ସେତେବେଳେ ପ୍ରସିଦ୍ଧ ଛାପ ତିଆରି କଳାକାର ସେଠାରେ ଛାପାତିଆରି ବିଭାଗକୁ ପୁନର୍ବିନ୍ୟାସ କରି ତାହାର ଉନ୍ନୟନ କରିଥିଲେ । ଅନୁପମା ତାଙ୍କର ଶିକ୍ଷୟକ ଜଗମୋହନ ଚୋପ୍ରାଙ୍କ ସହାୟତାରେ  " ଗ୍ରୁପ-୮"  ନାମରେ ଏକ କଳାକାର ଗ୍ରୁପ ସହ ଭାରତରେ ଛପାତିଆରି କଳାକୁ ଖୁବ ଉନ୍ନତ ସ୍ତରକୁ ନେବାରେ ଅଗ୍ରଣୀ ଭୂମିକା ନେଇଥିଲେ । ପ୍ରିଣ୍ଟ ତିଆରି ବିଦ୍ୟାରେ ଆହୁରି ଉନ୍ନତ ଶୈଳୀ ଶିଖିବାକୁ ଅନୁପମା ୧୯୭୧ ମସିହାରୁ ୧୯୭୨ ମସିହା ଯାଏ ଲଣ୍ଡନ ସ୍ଥିତ "ସ୍ଲେଡ ସ୍କୁଲ ଓଫ ଫାଇନ ଆର୍ଟ " କୁ ଯାଇ ପ୍ରଶିକ୍ଷଣ ନେଇଥିଲେ । ସେଠାରୁ ଫେରିବା ପରେ ସେ ବସ୍ତ୍ର ଓ ଅନ୍ୟ ବସ୍ତୁ ଉପରେ ଛଞ୍ଚାରେ ଖୋଦେଇ କରା କଳାଦ୍ୱାରା ଛପେଇ କରିବା ଦିଗରେ ଖୁବ ଉଦ୍ୟମ କରିଥିଲେ ।ଛଞ୍ଚାରେ ଖୋଦେଇ ମାଧ୍ୟମରେ ସେ ସାମାଜିକ ବିଷୟବସ୍ତୁକୁ ଖୁବ ସୁନ୍ଦର ଚିତ୍ର ମାଧ୍ୟମରେ ପ୍ରଦର୍ଶନ କରିଛନ୍ତି । ଅନୁପମା ସାଧାରଣତଃ ଜିଙ୍କ ଛାଞ୍ଚ ଯାହାକୁ ଏକ କଠିନ କାର୍ଯ୍ୟ ବୋଲି କୁହାଯାଇଥାଏ । ଏହି କାର୍ଯ୍ୟ ପାଇଁ ଖୁବ ମନଯୋଗୀତାର ପ୍ରୟୋଜନ ହେଇଥାଏ । ତାଙ୍କର  " ଡାୟଲ ସେରିଜ "  ନାମକ ଏକ ସିରିଜ କଳା ମଣିଷ ମଧ୍ୟରେ ଥିବା ଆନ୍ତରିକତାକୁ ନୀରବ ଭାଷାରେ ପ୍ରତିପାଦନ କରିଥାଏ । ତାଙ୍କର ଉତ୍ତମ କୃତି ମଧ୍ୟରୁ ଅନେକ ଦିଲ୍ଲୀର ଆର୍ଟ ଗଲେରୀ , ଲଣ୍ଡନର ଭିକ୍ଟୋରିଆ ଗ୍ୟାଲେରି ଓ ଆଲ୍ବର୍ଟ ସଂଗ୍ରହାଳୟ , ଆମେରିକାର ପିବାଡି ସଂଗ୍ରହାଳୟ ଓ ଜାପାନର ଗ୍ଲେନବାରା ଆର୍ଟ ସଂଗ୍ରହାଳୟରେ ସ୍ଥାନିତ ହୋଇଛି ।
୧୯୭୫ ମସିହାର ଯାଯାବର ସିନେମାର ନିର୍ଦ୍ଦେଶନା ଦେବାପାଇଁ ଏକାଠି ହୋଇଥିଲେ, ଅକ୍ଷୟ ମହାନ୍ତି, ହେମନ୍ତ ଦାସ ଓ ବିଜୟ ମିଶ୍ର । ସେମାନେ ନିଜ ନାମ ଲୁଚାଇ ଏହି ଛଦ୍ମନାମ, ତ୍ରିମୁର୍ତ୍ତୀ ବ୍ୟବହାର କରିଥିଲେ । ନିର୍ଦ୍ଦେଶନା ବ୍ୟତିତ, ଅକ୍ଷୟ ମହାନ୍ତି ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା କରିଥିବା ସମୟରେ, ବିଜୟ ମିଶ୍ର କାହାଣୀ ଓ ଚିତ୍ରନାଟ ରଚନା କରିଥିଲେ ଏବଂ ହେମନ୍ତ ଦାସ ଏକ ପ୍ରମୁଖ ଚରିତ୍ରରେ ଅଭିନୟ କରିଥିଲେ ।
ସ୍ମିତା ଭାରତୀ, ଜଣେ ଭାରତୀୟ ସମାଜ ସେବିକା , ଲେଖିକା ତଥା ମଞ୍ଚ ନାଟକ ନିର୍ଦ୍ଦେଶିକା । ସେ ସାମାଜିକ ଭିତ୍ତିଭୂମି ଉପରେ ଆଧାରିତ ୨୦ରୁ ଅଧିକ ନାଟକରେ କାର୍ଯ୍ୟ କରିଛନ୍ତି । ସେ ମହିଳା ଓ ନିର୍ଯ୍ୟାତିତ ଦଳିତ ଶିଶୁମାନଙ୍କ ପାଇଁ ସାମାଜିକ ଉନ୍ନୟନ କାର୍ଯ୍ୟରେ ନିଜକୁ ସମ୍ପୂର୍ଣ୍ଣ ଭାବରେ ନିଯୋଜିୟ କରିଛନ୍ତି । . ପ୍ରାକ - ଜୀବନୀ ଓ ଶିକ୍ଷା ସ୍ମିତା ଛତିଶଗଡ଼ ରାଜ୍ୟର ଭିଲାଇଠାରେ ୧୯୬୪ ମସିହାରେ ଜନ୍ମ ଗ୍ରହଣ କରିଥିଲେ । ସେ ସିମଳାଠାରେ ତାଙ୍କର ସ୍କୁଲ ଶିକ୍ଷା ପାଇଥିଲେ । ୧୯୮୨ ମସିହାରେ ସେ ନୂଆ ଦିଲ୍ଲୀ ଆସି ସେଠାରେ ଦିଲ୍ଲୀ ବିଶ୍ୱବିଦ୍ୟାଳୟରୁ ସାହିତ୍ୟ ଓ ମନୋବିଜ୍ଞାନରେ ଡିଗ୍ରୀ କରିଥିଲେ । ଏହା ପରେ ସେ ତାମିଲନାଡୁର ଅନ୍ନାମଲାଇ ବିଶ୍ୱବିଦ୍ୟାଳୟରୁ ସାହିତ୍ଯରେ ମାଷ୍ଟର ଡିଗ୍ରୀ ପାଇଥିଲେ । ତାଙ୍କ ବିବାହ ବିଫଳ ହେଇଥିଲା ଓ ଏହା ତାଙ୍କ ଜୀବନର ଧାରାକୁ ପରିବର୍ତ୍ତନ କରିଥିଲା । ସେ ଏକାକୀ ଦୁଇ ସନ୍ତାନଙ୍କ ପାଳନ କରିବା ସହ ସମାଜରେ ସେହି ସଦୃଶ ସମସ୍ତଙ୍କ ପାଇଁ ସାମାଜିକ କାର୍ଯ୍ୟରେ ମନୋନିବେଶ କରିଆସୁଛନ୍ତି । . କାର୍ଯ୍ୟ ଜୀବନୀ ୨୦୦୪ ମସିହାରୁ ସ୍ମିତା ୨୦ଟି ନାଟକରେ ନିର୍ଦ୍ଦେଶନା ଦେଇଛନ୍ତି । ଏହା ସହ ସେ ଅଡିଓ ପୁସ୍ତକ ଓ ବିଡିଓ ସ୍ଥାପନ କାର୍ଯ୍ୟ ବିସ୍ତୃତ ଭାବରେ କରିଛନ୍ତି । ସଂସ୍କୃତି ପାଇଁ ଏକ ସଂଗ୍ରହାଳୟ ଓ ଏସୀୟ ହେରିଟେଜ ପ୍ରତିଷ୍ଠାନର ସେ ଜଣେ ଉପଦେଷ୍ଟା । ତାଙ୍କର ନାଟକ ସବୁ ସାମାଜିକ ଉନ୍ନତି ପାଇଁ ଉଦ୍ଧିଷ୍ଟ ରହିଥାଏ । ତାଙ୍କର ନାଟକ  " ଯୁଗ ଯୁଗ ଜିଓ "  ଜାତୀୟ ପୁରସ୍କାର ପ୍ରାପ୍ତ ହେଇଥିଲା । ସମାଜ ସେବା କାର୍ଯ୍ୟ ସ୍ନିତା 1993 ମସିହାରୁ ନୟନା କପୁର ଓ ଜସଜିତ ପୁରେବାଳଙ୍କଦ୍ୱାରା ସ୍ଥାପିତ ବେସରକାରୀ ଅନୁଷ୍ଠାନ  " ସାକ୍ଷୀ " ରେ ନିର୍ଯ୍ୟାତିତ ଓ ପତିତ ମହିଳାଙ୍କ ଉନ୍ନତି ପାଇଁ କାର୍ଯ୍ୟ କରିଆସୁଛନ୍ତି ।ସେ ସେହି ଅନୁଷ୍ଠାନର ମୀକ୍ଷ ଭାବରେ ୨୦୦୭ ମସିହାରୁ ୨୦୧୫ ମସିହା ଯାଏ ରହିଥିଲେ । ଏହି ସମୟ ମଧ୍ୟରେ ସେ ଅନେକ ଉନ୍ନତିମୂଳକ ପଦକ୍ଷେପ ନେଇଥିଲେ । ପୁରସ୍କାର ୨୦୧୩ ମସିହାରେ ସ୍ମିତା ଲାଦଳି ଜାତୀୟ ପୁରସ୍କାର ପାଇଥିଲେ । ଏହା ପରେ ୨୦୧୬ ମସିହାରେ ସେ ସମାଜ ସେବା ପାଇଁ କର୍ମବୀର ପୁରସ୍କାର ପ୍ରାପ୍ତ ହେଇଥିଲେ ।
ବିଶ୍ୱ ମ୍ୟାଲେରିଆ ଦିବସ ପ୍ରତିବର୍ଷ ଏପ୍ରିଲ ୨୫ରେ ପାଳିତ ହେଇଥାଏ । ମ୍ୟାଲେରିଆ ସମ୍ପର୍କରେ ଜନସଚେତନତା ସୃଷ୍ଟି କରିବା ଲାଗି ଏହି ଦିବସରେ ବିଶ୍ୱ ସ୍ୱାସ୍ଥ୍ୟ ସଂଗଠନ ପକ୍ଷରୁ ବିଭିନ୍ନ କାର୍ଯ୍ୟକ୍ରମର ଆୟୋଜନ କରାଯାଇଥାଏ । ଏହି ସଂଗଠନ ପକ୍ଷରୁ ପ୍ରକାଶିତ ଏକ ବିଜ୍ଞପ୍ତିରେ କୁହାଯାଇଛି ଯେ,ସମଗ୍ର ବିଶ୍ୱକୁ ମ୍ୟାଲେରିଆ ମୁକ୍ତ କରିବା ହେଉଛି ମୂଳ ଲକ୍ଷ । ଇତିହାସ ବିଶ୍ୱରେ ଅନ୍ତତଃ ୧୦୬ ଦେଶର ୩.୩ ବିଲିୟନ ଲୋକ ମ୍ୟାଲେରିଆ ରୋଗରେ ଆକ୍ରାନ୍ତ । ଏକ ତଥ୍ୟ ଅନୁସାରେ କେବଳ ୨୦୧୨ ମସିହାରେ ୬୨,୭୦୦ ଜଣ ମ୍ୟାଲେରିଆର ଶିକାର ହୋଇ ମୃତ୍ୟୁ ବରଣ କରିଥିଲେ । ଏମାନଙ୍କ ମଧ୍ୟରୁ ଅଧିକାଂଶ ହେଉଛନ୍ତି ଆଫ୍ରିକୀୟ ଶିଶୁ ତଥା ଏସିଆ ଓ ଲାଟିନ ଆମେରିକା ନିବାସୀ । ମଧ୍ୟ ଇଉରୋପର କିଛି ଅଞ୍ଚଳ ମଧ୍ୟ ଏହି ରୋଗର କବଳିତ । ଆଫ୍ରିକା ମ୍ୟାଲେରିଆ ଦିବସ ପାଳନ ପାଇଁ ପ୍ରଥମେ ହୋଇଥିବା ପ୍ରୟାସରୁ ବିଶ୍ୱ ମ୍ୟାଲେରିଆ ଦିବସର ସୃଷ୍ଟି । ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ବିଶ୍ୱ ସାର୍ବଜନିକ ସ୍ୱାସ୍ଥ୍ୟ ରକ୍ଷା ଅଭିଯାନ ଅନ୍ତର୍ଗତ ଯେଉଁ ଆଠୋଟି କାର୍ଯ୍ୟକ୍ରମ ପାଳିତ ହେଉଅଛି, ତନ୍ମଧ୍ୟରୁ ବିଶ୍ୱ ମ୍ୟାଲେରିଆ ଦିବସ ଅନ୍ୟତମ । ଅନ୍ୟ ସାତୋଟି ହେଲା, .ବିଶ୍ୱ ରକ୍ତଦାତା ଦିବସ, ବିଶ୍ୱ ଟୀକାକରଣ ସପ୍ତାହ,ବିଶ୍ୱ କ୍ଷୟରୋଗ ଦିବସ,ବିଶ୍ୱ ତମାଖୁ ଦିବସ,ବିଶ୍ୱ ହେପାଟାଇଟିସ ଦିବସ,ବିଶ୍ୱ ସ୍ୱାସ୍ଥ୍ୟ ଦିବସ ଓ ବିଶ୍ୱ ଏଡସ୍ ଦିବସ । ନିକଟ ଅତୀତରେ ପ୍ରକାଶିତ ବିଶ୍ୱ ମାଲେରିଆ ରିପୋର୍ଟ ଅନୁସାରେ ୨୦୧୫ ମସିହାରେ ବିଶ୍ୱ ସ୍ତରରେ ୪୨୯୦୦୦ ମ୍ୟାଲେରିଆ ଜନିତ ମୃତ୍ୟୁ ସହିତ ୨୧୨ ମିଲିୟନ ନୂତନ ମ୍ୟାଲେରିଆ ରୋଗୀ ଚିହ୍ନଟ ହୋଇଛନ୍ତି । ୨୦୧୦ ମସିହାରୁ ୨୦୧୫ ମସିହା ମଧ୍ୟରେ ମ୍ୟାଲେରିଆ ରୋଗ ସଂକ୍ରମଣ କ୍ଷେତ୍ରରେ ଶତକଡା ୨୧ ଭାଗ ହ୍ରାସ ଏବଂ ମ୍ୟାଲେରିଆ ଜନିତ ମୃତ୍ୟୁରେ 29 ଶତକଡା ହ୍ରାସ ପରିଲକ୍ଷିତ ହୋଇଛି । ମାଲେରିଆ ଦିବସର ବିଷୟବସ୍ତୁ ପ୍ରତିବର୍ଷ ବିଶ୍ୱ ମ୍ୟାଲେରିଆ ଦିବସ ପାଳନ ଅବସରରେ ଏକ ନିର୍ଦ୍ଦିଷ୍ଟ ବିଷୟବସ୍ତୁ ଚୟନ କରାଯାଏ । ଫଳରେ ଉକ୍ତ ବିଷୟବସ୍ତୁକୁ ଆଖି ଆଗରେ ରଖି ସେହି ବର୍ଷର ବିଭିନ୍ନ କାର୍ଯ୍ୟକ୍ରମର ଆୟୋଜନ ହୁଏ ।
ଯଶିପୁର, ମୟୂରଭଞ୍ଜ ଜିଲ୍ଲା, ଶିମିଳିପାଳ ପାଦଦେଶରେ ଥିବା ଯଶିପୁର ବଜାରର ଅନତି ଦୁରରେ ରହିଛି ଦର୍ଶନୀୟ ସ୍ଥଳୀ ରାମତୀର୍ଥ । ଏହା ଜିଲ୍ଲାର ଏକ ମାତ୍ର କୁମ୍ଭୀର ପ୍ରଜନନ କେନ୍ଦ୍ର ଭାବରେ ଖ୍ୟାତ ପର୍ଯ୍ୟଟନ ସ୍ଥଳୀ । ଏଠାରେ ରହିଛି ଅନେକ ଛୋଟ ବଡ଼ ବିରଳ ପ୍ରଜାତିର ଗୋମୁହାଁ କୁମ୍ଭୀର । ଏହା ଛଡା ଚିରସ୍ରୋତା ଖଇରୀ ଭଣ୍ଡନ ନଦୀର ପଥର ଶଯ୍ୟାରେ କୁଳୁକୁଳୁ ହୋଇ ବହି ଯାଇଛି ସ୍ୱଚ୍ଛ ଜଳରାଶି । ପଥର ଉପରେ ପୁରାଣବର୍ଣ୍ଣିତ ଶ୍ରୀରାମଙ୍କ ପାଦ ଚିହ୍ନ, ନଦୀପାର୍ଶ୍ୱସ୍ଥ ଦେବାଳୟ , ବିଭିନ୍ନ ଔଷଧୀୟ ବୃକ୍ଷବଗିଚା ସମେତ ଆଖ ପାଖରେ ଭରି ରହିଛି ପ୍ରାକୃତିକ ଜଙ୍ଗଲର ନୈସର୍ଗିକ ଶୋଭାରାଜି । ଯାତ୍ରୀଙ୍କ ଉଦ୍ଦେଷ୍ୟରେ ରହିଛି ଦେବସ୍ଥଳୀ ଯାତ୍ରୀନିବାସ । କିମ୍ବଦନ୍ତୀ ପ୍ରଭୁ ଶ୍ରୀରାମ, ଅନୁଜ ଲକ୍ଷ୍ମଣ ଓ ସହଧର୍ମିଣୀ ସୀତାଙ୍କ ସହ ଅରଣ୍ୟ ଗମନ କାଳରେ ଏହି ପଥ ଦେଇ ଯାଇଥିବା ଶୁଣିବାକୁ ମିଳେ । ସୀତା ଦେବୀ ପାଦରେ ଚାଲି ଚାଲି କ୍ଳାନ୍ତ ହେବାରୁ ରାମ ଲକ୍ଷ୍ମଣ କଙ୍କରିତ ପଥର ଚଟାଣରେ ବିଶ୍ରାମ ନେଇଥିଲେ । ପାଖରେ ଥିବା ଏକ ଦରହ୍  (ନଦୀଗଣ୍ଡ)ରେ ମୁହଁ, ହାତ, ପାଦ ପ୍ରକ୍ଷାଳନ କରିଥିବାରୁ କାଳକ୍ରମେ ସ୍ଥାନଟି ପବିତ୍ର ରାମତୀର୍ଥ ଭାବେ ପରିଚିତ ହେଲା  । ଏଠାରେ ମକର ପର୍ବ ସମୟରେ ଟୁସୁମେଲଣ ମହାନ୍ତ ସମ୍ପ୍ରଦାୟ ତରଫରୁ ଅନୁଷ୍ଠିତ ହୋଇଥା, କିମ୍ବଦନ୍ତୀ କହେ ମୋଗଲ ସମ୍ରାଟଙ୍କ ଆଧିପତ୍ୟ କାଳରେ ତଥାକଥିତ କଳାପାହାଡ଼ର କାମାନ୍ଧତାର ଶିକାର ହେଉଥିଲେ ଭାରତର ହିନ୍ଦୁ ଲଳନାମାନେ । ଏକଦା ଅପୁର୍ବ ସୁନ୍ଦରୀ କୁଡୁମୀ କନ୍ୟା, ମୋଗଲ ସେନାର ବଶ୍ୟତା ସ୍ୱିକାର ନକରି ନଦୀକୁ ଡେଇଁ କୁମାରୀତ୍ୱ ଅକ୍ଷୁର୍ଣ୍ଣ ରଖିପାରିଥିଲେ । ତାଙ୍କ ନାଁ ଥିଲା " ଟୁସୁମଣୀ" , ଏଇ ଘଟଣାକୁ ସତେଜ କରିଆସୁଛି ଏକ ସୁନ୍ଦର ପରମ୍ପରା  ଟୁସୁପରବ୍  । କୁମ୍ଭୀର ଗବେଷଣା କେନ୍ଦ୍ର ଯଶିପୁରର ରାମତୀର୍ଥଠାରେ ସରକାରଙ୍କ ତରଫରୁ ପ୍ରତିଷ୍ଠା କରାଯାଇଥିଲା କୁମ୍ଭୀର ଗବେଷଣା କେନ୍ଦ୍ର୤ ୧୯୭୯ରେ ପ୍ରଥମେ ଶିମିଳିପାଳସ୍ଥ ନଦୀଗୁଡିକରେ କୁମ୍ଭୀର ବଂଶବୃଦ୍ଧ ଓ ସୁରକ୍ଷା ପାଇଁ ପଦକ୍ଷେପ ନିଆଯାଇଥିଲା । ପ୍ରକଳ୍ପ ଆରମ୍ଭରେ ତାମିଲନାଡୁ କୁମ୍ଭୀର ବ୍ୟାଙ୍କରୁ ୧୧୫ଟି କୁମ୍ଭୀର ଶାବକ ଅଣାଯାଇଥିଲା ।୧୯୮୪ରୁ ୧୯୮୭ ମଧ୍ୟରେ ଏହି ପ୍ରକଳ୍ପରେ ୧୫୧୭ଟି ଅଣ୍ଡା ସଂଗୃହିତ ହୋଇଥିଲା ୤ ୧୯୮୮ରେ ନନ୍ଦନକାନନରୁ ୧୨ଟି କୁମ୍ଭୀର ଶାବକଏଠାକୁ ଅଣାଯାଇଥିଲା ୤ ରାମତୀର୍ଥର ଅନୁକୁଳ ପରିବେଶରେ ବିରଳ ପ୍ରଜାତିର ଗୋମୁହାଁ କୁମ୍ଭୀରଙ୍କ ବଂଶ ବୃଦ୍ଧି ଘଟୁଥିବାବେଳେ ଏହି କୁମ୍ଭୀର ଗବେଷଣା କେନ୍ଦ୍ର ଏବେ ସରକାରୀ ଅବହେଳାର ଶିକାର ହୋଇଛି ।
ଚନ୍ଦ୍ରମା ଶାନ୍ତା  (ଜନ୍ମ: ୫ ମଇ ୧୯୩୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଭାରତୀୟ ଜାତୀୟ କଂଗ୍ରେସ ସହ ମିଶି ଓଡ଼ିଶା ରାଜନୀତିରେ ସକ୍ରିୟ ଥିଲେ ଓ ଦୁଇଥର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଚନ୍ଦ୍ରମା ୧୯୮୦ ମସିହାରେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ପ୍ରଥମ ଥର ପାଇଁ ଓଡ଼ିଶା ବିଧାନ ସଭାର ୮ମ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ପୁଣିଥରେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀ ଆସନରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଚନ୍ଦ୍ରମା ଶାନ୍ତା ୧୯୩୮ ମସିହାର ମଇ ମା ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ହନ୍ତାଳ ରଘୁନାଥ । ସେ ମାଟ୍ରିକ ଯାଏଁ ପାଠ ପଢ଼ିପାରିନଥିଲେ । ଚନ୍ଦ୍ରମା ମଳୁ ଶାନ୍ତାଙ୍କୁ ବିବାହ କରିଥିଲେ । ସେ ଜଣେ କୃଷକ ଭାବରେ କାର୍ଯ୍ୟ କରୁଥିଲେ ଏବଂ କୃଷି ସେମାନଙ୍କର ମୁଖ୍ୟ କାର୍ଯ୍ୟ ଥିଲା । ଚନ୍ଦ୍ରମାଙ୍କର ପତି ମଳୁ ଶାନ୍ତା ଥିଲେ ଜଣେ ସ୍ୱାଧୀନତା ସଂଗ୍ରାମୀ ତଥା ଓଡ଼ିଶା ବିଧାନ ସଭାର ସଭ୍ୟ । ମଳୁ ପ୍ରଥମେ ୧୯୩୯ ମସିହାରେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ ଏବଂ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଭାଗନେଇଥିଲେ । ଭାରତ ସ୍ୱାଧୀନ ହେଲାପରେ ସେ ୧୯୫୭ ମସିହାରେ ପ୍ରଥମ ଥର ପାଇଁ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାର ୨ୟ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୧୯୬୭ ମସିହାରେ ନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଚନ୍ଦ୍ରମା ୧୯୫୩ ମସିହାରେ ଭୂଦାନ ସମିତିର ଜଣେ କର୍ମକର୍ତ୍ତା ଭାବରେ ଯୋଗ ଦେଇଥିଲେ ଏବଂ ଏହି ସମିତିରେ ୧୯୫୬ ମସିହାଯାଏଁ କାର୍ଯ୍ୟ କରିଥିଲେ । ପରବର୍ତ୍ତୀ ସମୟରେ ସେ ପଟ୍ଟାଙ୍ଗି ପଞ୍ଚାୟତ ସମିତି ସଭ୍ୟା ଭାବରେ କାର୍ଯ୍ୟ କରିଥିଲେ । ଏହାପରେ ସେ ଦୁଇଥର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ରାଜନୈତିକ ଦଳର ପ୍ରତିନିଧି ଭାବରେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୮୦ ମସିହାରୁ ୧୯୮୫ ମସିହାଯାଏଁ ପାଞ୍ଚ ବର୍ଷ ଧରି କାର୍ଯ୍ୟ କରିଥିଲେ । ଏହା ପରେ ସେ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ପୁଣିଥରେ ବିଜୟୀ ହୋଇ ଓଡ଼ିଶା ବିଧାନ ସଭାର ୯ମ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୮୫ ମସିହାରୁ ୧୯୯୦ ମସିହାଯାଏଁ ନିର୍ବାଚିତ ହୋଇଥିଲେ ।
ତୁଳସୀ, ୨୦୦୦ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଞ୍ଜୟ ସାହୁ । ପଙ୍କଜ ପାଣି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ମିହିର ଦାସ, ସିଦ୍ଧାନ୍ତ ମହାପାତ୍ର, ଅପରାଜିତା ମହାନ୍ତି, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ସଲିଲ୍ ମିତ୍ର  (୭ ଅପ୍ରେଲ ୧୯୬୭ - ୪ ଜୁନ ୨୦୧୯) ଜଣେ ଓଡ଼ିଆ ହାସ୍ୟ ଅଭିନେତା ଥିଲେ  । ସେ ଓଡ଼ିଆ କଥାଚିତ୍ର ସମେତ ଓଡ଼ିଆ ଦୂରଦର୍ଶନ ଓ ବିଭିନ୍ନ ମଞ୍ଚରେ ଅଭିନୟ କରୁଥିଲେ । କରଞ୍ଜିଆ, ମୟୂରଭଞ୍ଜରେ ଜନ୍ମିତ ସଲିଲ ୧୯୯୯ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ବିଭିନ୍ନ କଥାଚିତ୍ର, ଧାରାବାହିକ, ଆଧୁନିକ ଗୀତ, ଭଜନ, ନାଟକ ଆଦିରେ ଅଭିନୟ କରିଥିଲେ । ଇ ଟିଭି ଓଡ଼ିଆରେ ପ୍ରସାରିତ ବଡ଼ ଘର ବଡ଼ ଗୁମର କଥା ଭଳି କିଛି ଧାରାବାହିକରେ ସେ ଖଳନାୟକ ଭାବରେ ମଧ୍ୟ କାର୍ଯ୍ୟ କରିଥିଲେ । ୧୨ ମଇ ୨୦୧୯ରେ ସେ ଏକ ଦୁର୍ଘଟଣାର ଶିକାର ହୋଇ ଡାକ୍ତରଖାନାରେ ଚିକିତ୍ସିତ ହେଉଥିଲେ ଏବଂ ୪ ଜୁନ ୨୦୧୯ରେ ସେ ମୃତ୍ୟୁବରଣ କରିଥିଲେ । ଜନ୍ମ ଓ ପରିବାର ସଲିଲ ମିତ୍ର ୧୯୬୭ ମସିହାର ଅପ୍ରେଲ ମାସ ୭ ତାରିଖ କଟକରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଙ୍କିମ ମିତ୍ର । ଅଭିନୟ ଜୀବନ ସଲିଲ ମିତ୍ର ୧୯୯୯ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ପୁଅ ଭାଙ୍ଗିଦେଲା ସୁନା ସଂସାର । ଏହାପରେ ସେ ବିଭିନ୍ନ ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ, ମଞ୍ଚ ନାଟକ ଆଦିରେ ଅଭିନୟ କରିଥିଲେ । ଏଥି ସହ ସେ କିଛି ଓଡ଼ିଆ ଆଧୁନିକ ଆଲ୍‌ବମ୍ ଓ ଭଜନ ଆଦିରେ ଅଭିନୟ କରିଥିଲେ । ତାଙ୍କ ଅଭିନୀତ କିଛି ଓଡ଼ିଆ କଥାଚିତ୍ରଗୁଡ଼ିକ ହେଲା; ରହିଚି ରହିବି ତୋରି ପାଇଁ, ସାଥିରେ, ଅର୍ଜୁନ, ରକତେ ଲେଖିଚି ନାଁ, କାଳୀ ଶଙ୍କର, ନାରୀ ନୁହେଁ ତୁ ନାରାୟଣୀ, ଛାତି ଚିରିଦେଲେ ତୁ, ଆକାଶେ କି ରଙ୍ଗ ଲାଗିଲା, ଶୁଭ ବିବାହ, ତୁ ମୋ ଆଖିର ତାରା, ଓମ୍ ନମଃ ଶିବାୟ, ହିରୋ, ବାଳୁଙ୍ଗା ଟୋକା, କେବେ ତୁମେ ନାହଁ କେବେ ମୁଁ ନାହିଁ, ତୁ ମୋ ଆରମ୍ଭ ତୁ ମୋ ଶେଷ, ମେଟ୍ରିକ ଫେଲ, ଇଡିଅଟ, ଗଞ୍ଜା ଲଢ଼େଇ, ଲଭ୍ ମାଷ୍ଟର, ଚଉକା ଛକା, ସମଥିଙ୍ଗ୍ ସମଥିଙ୍ଗ୍ ୨, ଗପ ହେଲେ ବି ସତ, ଲଭ୍ ଷ୍ଟେସନ, ଅଗସ୍ତ୍ୟ, ସିଷ୍ଟର ଶ୍ରୀଦେବୀ । ଅଭିନୀତ କଥାଚିତ୍ର ଅଭିନୀତ ଧାରାବାହିକ ବଡ଼ ଘର ବଡ଼ ଗୁମର କଥା - ଇ ଟିଭି ଓଡ଼ିଆ ମୃତ୍ୟୁ ସଲିଲ ମିତ୍ର ୨୦୧୯ ମସିହାର ଜୁନ ମାସ ୪ ତାରିଖରେ ମୃତ୍ୟୁବରଣ କରିଥିଲେ । ୧୨ ମଇ ୨୦୧୯ରେ ସେ କେନ୍ଦୁଝରରୁ ଏକ ସୁଟିଂ ସାରି ଫେରୁଥିବାବେଳେ ଘଟଗାଁ କଲେଜ ନିକଟରେ ଦୁର୍ଘଟଣାର ଶିକାର ହୋଇଥିଲେ । ଦୁର୍ଘଟଣା ପରେ ତାଙ୍କୁ ପ୍ରଥମେ ଘଟଗାଁ ଡାକ୍ତରଖାନାରେ ଏବଂ ପରେ କଟକ ବଡ଼ ମେଡିକାଲରେ ଭର୍ତ୍ତି କରାଯାଇଥିଲା । ଏହି ଦୁର୍ଘଟଣାରେ ତାଙ୍କର ହାତ ଓ ଗୋଡ଼ ଭାଙ୍ଗି ଯାଇଥିଲା ଏବଂ ଛାତିରେ ଆଘାତ ଲାଗିଥିଲା । ପରବର୍ତ୍ତୀ ସମୟରେ ତାଙ୍କୁ ଭୁବନେଶ୍ୱରର କିମ୍ସ ଡାକ୍ତରଖାନାକୁ ସ୍ଥାନାନ୍ତର କରାଯାଇଥିଲା । ମାତ୍ର ୪ ଜୁନ ୨୦୧୯ର ରାତି ୧୨ଟା ୧୫ ମିନିଟ୍‌ରେ ତାଙ୍କର ମୃତ୍ୟୁ ହୋଇଥିଲା । ତାଙ୍କର ଛାତିର ପଞ୍ଜରା ହାଡ଼ ଦବିଯାଇ ହୃତ୍‌ପିଣ୍ଡ ପାଖରେ ଲାଗିଯାଇଥିବାରୁ ତାଙ୍କର ମୃତ୍ୟୁ ହୋଇଥିଲା ବୋଲି ଡାକ୍ତରମାନେ ମତ ଦେଇଥିଲେ ।
ନୂରପୁର, ଉତ୍ତର ପ୍ରଦେଶ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ବିଜ୍ନୋର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନୂରପୁର, ଉତ୍ତର ପ୍ରଦେଶ ସହରର ମୋଟ ଜନସଂଖ୍ୟା ୩୩୫୮୦ ଅଟେ । ସେଥି ମଧ୍ୟରୁ ୫୧.୭୬% ଜଣ ପରୁଷ ହୋଇଥିବା ବେଳେ ୪୮.୨୪% ଜଣ ନାରୀ ଅଟନ୍ତି । ନୂରପୁର, ଉତ୍ତର ପ୍ରଦେଶର ସାକ୍ଷରତା ହାର ୫୬.୫୮% ଅଟେ । ଏହା ଜାତୀୟ ହାରଠାରୁ ୮.୨୬% ପ୍ରତିଶତ ଅଧିକ ଅଟେ । ସେଥିରୁ ୩୩.୩୭% ପ୍ରତିଶତ ପୁରୁଷ ଓ ୨୩.୨୧% ନାରୀ ଅଟନ୍ତି । ୧୯.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନୂରପୁର, ଉତ୍ତର ପ୍ରଦେଶର ସରକାରୀ ଭାଷା ଅଟେ ।
କୃଷ୍ଣ ସୁଦାମା ୧୯୭୬ ମସିହାରେ ମୁକ୍ତିଲାଭ କରିଥିବା ଏକ  'କଳାଧଳା'  ଓଡ଼ିଆ କଥାଚିତ୍ର । ନିତାଇ ପାଲିତଙ୍କ ନିର୍ଦ୍ଦେଶନାରେ ନିର୍ମିତ ଏହି କଥାଚିତ୍ରକୁ ଗୋବିନ୍ଦ ତେଜ ପ୍ରଯୋଜନା କରିବା ସହ ସୁଦାମା ଭୂମିକାରେ ଅଭିନୟ କରିଥିଲେ । ଅତିବଡ଼ୀ ଜଗନ୍ନାଥ ଦାସଙ୍କ  'ଭାଗବତ' ର ଦ୍ୱାରକା ଲୀଳା ଆଧାରରେ ଋଷି ସାନ୍ଦିପନୀଙ୍କ ଆଶ୍ରମରେ ଶ୍ରୀକୃଷ୍ଣଙ୍କ ସହପାଠୀ ସୁଦାମା ଚରିତ୍ରକୁ ନେଇ ଏହାର କାହାଣୀ ଗତିଶୀଳ ହୋଇଛି ।
ଦ୍ବିଜେନ ମୁଖାର୍ଜୀ  ୧୨ ନଭେମ୍ବର ୧୯୨୭   ୨୪ ଡିସେମ୍ବର ୨୦୧୮  ବଙ୍ଗଳା ଭାଷାର ଜଣେ ବିଖ୍ଯାତ ଗାୟକ ଓ ସଙ୍ଗୀତ ନିର୍ଦ୍ଦେଶକ ଥିଲେ। ହିନ୍ଦୀ ଓ ଓଡ଼ିଆ ଭାଷାରେ ମଧ୍ୟ ସେ ଗୀତ ଗାଇଛନ୍ତି। ସଲିଲ ଚୌଧୁରୀଙ୍କ ସହଯୋଗରେ ତାଙ୍କର ବିଭିନ୍ନ ପ୍ରକାରର ଗୀତ ଗାଇବାର ଓ ବିଦେଶ ଗସ୍ତରେ ଯିବାର ସୁଯୋଗ ବଢ଼ିଥିଲା 2023-03-29 .। ୨୦୧୦ ମସିହାରେ ସେ ପଦ୍ମଭୂଷଣ ଉପାଧିରେ ଭୂଷିତ ହୋଇଥିଲେ ।
ଜଗନ୍ନାଥ ତ୍ରିପାଠୀ  (୧୪ ଜୁନ ୧୯୨୨ - ୨୩ ଅଗଷ୍ଟ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୭ ନବରଙ୍ଗପୁର ଉପ-ନିର୍ବାଚନ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଡାବୁଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜଗନ୍ନାଥ ତ୍ରିପାଠୀ ୧୯୨୨ ମସିହାର ଜୁନ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମନାଥ ତ୍ରିପାଠୀ ଓ ପତ୍ନୀଙ୍କ ନାମ ସୂର୍ଯ୍ୟମଣି ଦେବୀ । ରାଜନୈତିକ ଜୀବନ ଜଗନ୍ନାଥ ତ୍ରିପାଠୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଜଗନ୍ନାଥ ତ୍ରିପାଠୀ ୨୦୦୭ ମସିହାର ଅଗଷ୍ଟ ୨୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୫ ବର୍ଷ ବୟସ ହୋଇଥିଲା ।
ଜଗନ୍ନାଥ ମନ୍ଦିରର ଭିତରକାଠ ବାମପଟେ ରହିଅବା ଦ୍ୱାର ହେଉଛି ଧୁକୁଡ଼ି ଦ୍ୱାର । ନାମକରଣ ଧୁକୁଡ଼ି ଦ୍ୱାର ଅର୍ଥ ବଡ଼ କବାଟ ତଳ ଆଡ଼କୁ ଅବା ଛୋଟ କବାଟ ବା ଚୋରି କବାଟ, କାନୁରେ ଅବା ଛୋଟ ଗଳି କବାଟ । ପୂର୍ବରୁ ଘରମାନଙ୍କରେ ଧୁକୁଡ଼ି ଦ୍ୱାର ରହୁଥିଲା । ଏହା ଗୋଟିଏ ଘର ସହ ଆଉ ଗୋଟିଏ ଘରର ସମ୍ପର୍କ ରକ୍ଷାକରେ । ଯୌଥ ପରିବାରରେ ଏହିପରି ଦ୍ୱାର ରହିଥାଏ । ଅବସ୍ଥିତି ଓ ବ୍ୟବହାର ବଡ଼ଦେଉଳର ଜଗମୋହନରୁ ଭିତରକାଠକୁ ପ୍ରବେଶ କରିବା ପରେ ପ୍ରଥମ ବାମପଟ ଦ୍ୱାର ହେଉଛି ଧୂକୁଡ଼ି ଦ୍ୱାର । ଏହି ଦ୍ୱାର ଗୁପ୍ତନୀତି ପାଇଁ ବ୍ୟବହାର ହୁଏ । ଏହି ଦ୍ୱାର ଦେଇ ସିଧା ସଳଖ ଅଣସର ପିଣ୍ଡିରେ ପହଞ୍ଚି ହୁଏ । ଜଗନ୍ନାଥଙ୍କ ଅଣସର ସେବା ସମୟରେ ଦଇତା ଓ ପତି ମହାପାତ୍ର ସେବକମାନେ ସେହି ଦ୍ୱାରରେ ଅଣସର ଘରକୁ ଯାଇଥାନ୍ତି । ସେହି ଦ୍ୱାର ଦେଇ ଜଗନ୍ନାଥଙ୍କ ଅଣସର ସାମଗ୍ରୀ ଭିତରକୁ ଆସିଥାଏ । ଓଷୁଅଠାରୁ ଖଳି, ଚନ୍ଦନଠାରୁ ଘଣା ସବୁ ସେହି ଦ୍ୱାର ଦେଇ ଭିତରକୁ ଯାଏ । ସେହି ରାସ୍ତା ଦେଇ ମଧ୍ୟ ଖଡ଼ି ପ୍ରସାଦ ଓ ରାଜପ୍ରସାଦ ବାହାରି ଗଜପତିଙ୍କ ନିକଟକୁ ଯାଏ । ଏହି ଦ୍ୱାର ଦେଇ ଗର୍ଭଗୃହରୁ ଥାଳି ଖେଚୁଡ଼ି ବିମଳାଙ୍କ ପାଖକୁ ଯାଏ । ଜଗନ୍ନାଥଙ୍କର ସମସ୍ତ ପୂଜା ସାମଗ୍ରୀ ଏହି ଦ୍ୱାର ଦେଇ ଭିତରକୁ ପ୍ରବେଶ କରେ । ଏବେ ଏହି ଦ୍ୱାର ଭକ୍ତଙ୍କ ପ୍ରସ୍ଥାନ ପାଇଁ ବ୍ୟବହାର କରାଯାଉଛି । ସାହାଣମେଲା, ପରିମାଣିକ ଦର୍ଶନ ବା ଭିତରକାଠ ଦର୍ଶନ ପରେ ଭକ୍ତମାନେ ଏହି ଧୁକୁଡ଼ି ଦ୍ୱାର ଦେଇ ବାହାରିଥା 'ନ୍ତି ।